SHUIB LUAH KESAL: "KITA MODIFIED BUKAN UNTUK RACE  HIGHWAY BROTHER..."

Mengakui kesal apabila tindakannya untuk menaikkan semula industri permotoran telah disalah erti oleh banyak pihak, pelawak Shuib Sepahtu menerusi entri di Instagram (IG) menjelaskan tindakan yang dilakukannya selama ini adalah untuk membantu ramai pihak dan mengumpul 'Mat Moto' bagi mengeratkan ukhwah sesama sendiri.

"Kita tukar intro posting ni ya, sebab ramai yang terasa. Fokus pada apa yang ingin disampaikan. Chill gais. Bermula dari itu, industri permotoran kembali meriah, mat moto disatukan dengan anjuran ride sana dan sini hampir setiap minggu.

"Sampai ketahap boleh dikumpulkan pada satu tempat dengan puluhan ribu yang hadir. Bengkel-bengkel yang dulunya bisnes dah nak lingkup kembali bernafas kencang! SANGAT POSITIF! Tapi kenapa ada segelintir "mat moto" yang cuba menarik balik industri motor kebelakang dan membuatkan industri permotoran di pandang kotor? Perlu ke tonjolkan aktiviti haram di media sosial?

Klik untuk gambar besar

"Sampai yang lain ni pon terlibat? Kita modified bukan untuk race dekat Highway brother, kita modified sebab minat. Minat dan cinta pada motor. Sayangkan ukhwah yang dah mula terjalin di kalangan semua rider. SAYANG INDUSTRI PERMOTORAN KITA. SALAM YSUKU," tulisnya.

Melihat pada ruanagan komen, rata-rata mengakui bersetuju dengan apa yang diperkatakan oleh Shuib dan berharap agar industri permotoran kembali meriah seperti dahulu. Baru-baru ini, pihak polis memberi amaran kepada penunggang motosikal berikutan tindakan mereka yang gemar mengubahsuai motosikal tanpa mengikut spesifikasi Jabatan Pengangkutan Jalan (JPJ).

Menurut laporan sebuah akhbar, Timbalan Pengarah (Penguatkuasaan/Kawalan Lalu Lintas/Pengurusan Saman) Jabatan Siasatan dan Penguatkuasaan Trafik (JSPT) Bukit Aman, Datuk Mohd Nadzri Hussain, berkata pihaknya tidak teragak-agak untuk menyita motosikal Y15ZR atau Ysuku jika didapati ia melanggar undang-undang jalan raya.

www.myartis.com / Sumber & foto: Astro Gempak & Instagram Shuib Sepahtu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA WAJAH PENJAGA GOL, SAMUEL SOMEVILLE DIKATA MIRIP ALIFF SYUKRI

Baru-baru ini, seorang pengguna berkongsi sekeping foto penjaga gol pasukan Pulau Pinang, Samuel Somervill sedang memasuki padang untuk beraksi bagi merebut Piala Edy Rahmayadi 2020 menentang pasukan PSMS Medan, menerusi laman sosial Twitter.

Apa yang menariknya, wajah Samuel telah mencuri perhatian wargamaya apabila dikatakan mirip jutawan kosmetik dan penyanyi, Datuk Seri Aliff Syukri: "Aliff Syukri jadi penjaga gol Pulau Pinang sekarang," tulis pengguna itu menerusi satu kicauan.

Tambah menarik apabila kicauan itu turut mendapat perhatian Somerville yang merupakan bekas penjaga gol JDT: "Kalau boleh tag la saya," tulis penjaga gol berdarah kacukan England-Malaysia itu.

Malah ada seorang pengguna memberitahu Somerville bahawa wajahnya saling tak tumpah seperti Aliff Syukri: "Ya, ramai orang beritahu saya perkara itu," balas Somerville menerusi balasan kicauan.

Klik untuk gambar besar

Hasil tinjauan di Twitter, rata-rata wargamaya terkejut dengan wajah yang mirip itu dan ia mengundang pelbagai reaksi lucu: "Nampak sama tapi bukan dia hahahaha," tulis seroang wargamaya.

"Hahaha tertipu aku oi! Sekali pandang macam dia bila zoom bukan dia," kata seroang wargamaya. - "HAHAHAHAHA habis kalau kalah semua team dia, dia amuk. Atas padang pun dia buat live video, dia tak lupa. Awas!!” usik seorang wargamaya. - "Mesti pakai glove LV tak pun Gucci," komen seorang wargamaya lagi.

Kicauan tersebut sehingga kini telah menerima hampir 10,000 ulang kicau dan 9,000 tanda suka daripada warga Twitter. Kicauan dari Somerville pula mendapat lebih 4,000 ulang kicau.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DUO FAMILI: MAS IDAYU 'MEMBISU' SEBELUM 'DIPUJUK' - TIGA TERSINGKIR, SISSY IMANN & NAIM DANIEL SALAH SATU MARA KE PENTAS AKHIR

Pada persembahan pembukaan daripada Siti Sisters iaitu Siti Saerah dan Siti Saida menerusi program Famili Duo pada malam Ahad, penyanyi dangdut Mas Idayu dilihat seakan-akan 'merajuk' apabila enggan memberi sebarang komen.

Ajai atau nama sebenarnya Muhammad Faizal Maas yang juga juri program berkenaan dilihat mewakili Mas Idayu dengan berkata, dia menghormati keputusan dibuat penyanyi lagu 'Cintaku 100%' itu memandangkan tidak mahu apa yang keluar daripada mulutnya disalah anggap oleh orang lain.

"Saya mewakili Mas Idayu nak beritahu bahawa dia tak memberi sebarang komen di persembahan Famili Duo pada malam ini. Dia tidak mahu komen tersebut disalah anggap atau salah tafsir," ujarnya.

Ajai berkongsi perkara itu sebelum memberi komen persembahan Siti Saerah dan Siti Saida yang menyampaikan lagu medley 'Mentera Semerah Padi' dan 'Apokalis' nyanyian asal Datuk M. Nasir.

Klik untuk gambr besar

Dalam pada itu, selepas mendengar komen Ajai, adik-beradik kepada penyanyi Datuk Siti Nurhaliza itu meminta Mas Idayu memberi komen terhadap persembahan mereka kerana menganggap ulasannya sebagai juri dapat membantu mereka memperbaiki diri pada peringkat seterusnya dalam Famili Duo.

"Jadi kami nak dengar lagi komen daripada kedua-dua juri, mungkin ini malam terakhir kami di sini," tuturnya.

Meskipun mendapat sorakan daripada penonton di studio, Mas Idayu bagaimanapun dilihat tetap dengan pendiriannya untuk mengunci mulut.

Namun begitu, selepas giliran Ayda Jebat dan Fyna Jebat mengadakan persembahan, Mas Idayu kembali bersuara selepas dipujuk dua beradik berkenaan.

Mas Idayu dalam komennya turut memberitahu dia sebenarnya tidak kisah atau takut dicerca mahu pun dihina sebaliknya bimbang apabila tidak mahu lagi menegur.

"Apa-apa pun dua-dua okay, Mummy okay... Mummy happy. Nak beritahu dekat Ayda dan Fyna di pentas, Mummy sebenarnya tak kisah, tak takut dicerca dan dihina oleh orang luar. Tak kisah sama sekali! Apa yang Mummy takut, Mummy hina dan cerca orang.

"Mummy juga tak takut untuk marah, menegur, membentak awak di atas pentas itu. Yang Mummy takut ialah bila Mummy tidak lagi mahu menegur. Malam ini terus terang saya rasa korang memang wow. Persembahan yang bagus malam ini," katanya.

Selepas Mas Idayu membuka mulut, Ayda dan adiknya itu kemudian turun ke pentas ke meja juri dan memeluk penyanyi terbabit.

Sementara itu, nampaknya perjuangan Siti Sisters untuk ke pentas final program realiti itu terhenti apabila diumumkan tersingkir pada pusingan Separuh Akhir, malam tadi, apabila memperoleh markah paling rendah iaitu 356.3.

Turut gagal ke malam kemuncak Famili Duo adalah Sabhi Saddi dan Fareedpf yang memperoleh 362.2 markah. Mereka membawakan lagu popular KRU, 'Fanatik'. Malah bukan itu sahaja, perjuangan Ara Johari dan Shaffiq Erwin turut terhenti minggu ini apabila hanya meraih 366.3 mata.

Gelaran Juara Mingguan pada malam separuh akhir Famili Duo diperoleh Ayda Jebat dan adiknya, Fyna, sekali gus melayakkan mereka mara ke pentas akhir. Duo tersebut bagaimanapun, memilih untuk berkongsi kemenangan mereka dengan Sabhi Saddi dan Fareedpf serta Sissy Iman dan Naim Daniel.

Selain The Jebats, turut layak ke pentas akhir adalah pasangan adik-beradik, Zaki Yamani dan Yamani Abdillah, selain Bella Astillah dan Wani Kayrie.

Manakala, Naim Daniel dan Sissy Imann pula membuat kejutan apabila menjadi peserta keempat diumumkan layak ke final, sekali gus bakal memberi saingan untuk merebut gelaran juara.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEMI KEMANUSIAAN - HARITH ISKANDAR & ISTERI BELA DAN JAGA ANJING TEMPANG

"Thank you @drjezaminelim & husband encik harith iskander sudi untuk menjadikan marvela sebagai temporary adopter @ anak angkat terima kasih sudi memberi kasih sayang pada marvela yang pada asalnnya adalah anjing jalanan yang mempunyai masa lalu yang sedikit tragis.

"Saya beritahu pada mereka bahawa berat untuk saya melepaskan sepenuhnya anjing pertama yang saya selamatkan ini ..tp saya sudi berkongsi kasih sayang.

"Saya diberitahu bahawa mereka akan jaga marvela untuk 3-4 minggu tapi saya beritahu saya tidak kisah bila bila mereka bersedia untuk hantar marvela dan bila bila mereka mahu ambil marvela balik rumah, dan andai kata mereka belum bersedia untuk menghantar marvela saya akan melawat marvela di sana.

"Saya diberitahu wheel chair marvela yang baru akan dibelikan oleh mereka. Dan mereka suka dengan kehadiran marvela dalam hidup mereka.

"Walaupun anjing ini dipandang benci oleh sesetengah masyarakat. Alhamdullilah masih lg ada yang menyayangi.

"Sedangkan dalam Islam kita diajar berbuat baik kepada haiwan, sedangkan dalam islam kita dibenarkan membela anjing untuk tujuan berburu menjaga kebun apatah lg perkara yang lebih mulia di mana kita menjaga anjing yang perlukan perlindungan dan menyelamatkan mereka, malah dalam islam diberi kemudahan sertu,"demikian kongsi Nurul Ain Abdul Hamid, seorang pencinta haiwan yang menjaga dan merawat haiwan-haiwan terbiar dan kecacatan fizikal.

Klik untuk gambar besar

Dalam pada itu, Harith dan isterinya telah berkongsi gambar-gambar dan video di Insta Stories yang melihatkan gelagat Marvela tampak ceria apabila dijaga dengan baik oleh pasangan selebriti itu.

"Welcome Marvela, our new addition to the family @nurullainabdulhamid rescued her 2 years ago in Melaka, she was abused because she was apparently bugging the neighborhood for food. And now she is a beautiful friendly doggy,but still traumatized. We will do whatever it takes to keep her healthy and happy.

"Nurul Ain and her husband are a most amazing couple with the biggest hearts and have dedicated their life to rescuing and rehabilitating strays. They deserve more recognition and support so please go to her IG and see the amazing difference they make to hundreds of Allah's animals," ujar isteri Harith, Dr. Jezamine.

"This two legged wonder-dog is named Marvela. She was rescued two years ago by @nurullainabdulhamid who (despite being advised to 'put the animal down') cared for her ... and today she is a healthy beautiful and friendly doggy.

"We fell in love with Marvella when my wife @drjezaminelim came across her story online and kept saying.

"We need to do something for this beautiful doggy and the lady who saved her. After much discussion with Nurul we all agreed on a 'Foster home' arrangement where Marvella will come stay with us and we will bring her back to be with her saviour every month," kongsi Harith Iskandar pula.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU BERSYUKUR ARWAH SANDRA DATANG DALAM MIMPI: "40 HARI BERTEMANKAN AIR MATA"

"Tepat 44 hari, akhirnya kakak (panggilan untuk Sandra) datang juga dalam mimpi mama... terima kasih nak, mama tak akan lupa ciuman yang mama berikan pada kakak dan pelukan tangan kakak memeluk erat badan mama.

"Ia seperti tanda daripada kamu memberitahu kamu baik-baik dan inilah masa untuk mama bergerak ke depan dan berhenti meratapi pemergianmu.

"Mama akan merindui kamu sepanjang hidup. Bersemadilah dengan tenang. Al-Fatihah," demikian kata ibu kepada penyanyi Sandra Dianne iaitu Nur Syakinah Abdullah apabila keinginannya untuk bertemu arwah anaknya dalam mimpi akhirnya tercapai.

Syakinah berkongsi perasaan rindunya terhadap arwah menerusi laman Facebook, baru-baru ini. Menurut Syakinah, itu merupakan kali pertama dia didatangi mimpi tentang anaknya selepas lebih sebulan pemergian Allahyarham Sandra.

Sementara itu, Syakinah berkata dia enggan lagi menulis luahan di media sosial kerana bimbang tindakannya itu akan menimbulkan rasa kurang senang segelintir pihak.

Klik untuk gambar besar

"Mama tak mahu menulis panjang menumpahkan segala perasaan. Bimbang ada yang akan meluat dan menyampah menuduh mama tak habis-habis meraih simpati. Cukuplah mama katakan rindu mama pada kakak masih belum hilang.

"Mama seolah-olah merasakan kakak ada job menyanyi di tempat yang jauh dan lambat lagi akan balik ke rumah. Kadang-kadang mama melihat telefon menunggu Whatsapp kakak masuk... scroll chat kita yang lama, dengar voice note kakak pada mama," ujarnya.

Gara-gara rindu yang terlalu mendalam, Syakinah berkata dia tidak mampu tidur lena sehingga berat badannya turun mendadak.

"Orang takkan mengerti apa perasaan yang mama lalui saat ini, susah untuk mama bangkit semula dari kesedihan ini kakak. Berat mama pun semakin hari semakin turun daripada 52 kilogram mendadak turun ke 46 kilogram.

"Setiap malam selama 40 hari juga mama tidur bertemankan air mata. Mama tak pernah lupa doakan kesejahteraan kakak di sana dan tak lupa juga sedekah Al-Fatihah untuk kakak.

"Group Telegram peminat kakak mengadakan tahlil online melalui Google Meet. Bahagialah kakak di sana ya. Bisik pada Allah, semoga Allah kumpulkan kita sekeluarga bersama semula di syurga kelak... InsyaAllah," tuturnya.

Untuk makluman, Sandra atau nama sebenar Alessandra Dianne Ampuria meninggal dunia pada 11 September lalu selepas enam hari bertarung nyawa di unit rawatan rapi (ICU), Hospital Putrajaya.

Pada 5 September lalu, Allahyarham Sandra terbabit dalam kemalangan Lebuh Raya Utara Selatan Hubungan Tengah (Elite) berhampiran Subang Jaya, ketika dalam perjalanan mengikuti latihan konsert minggu keempat Big Stage 2020 di Pusat Konvensyen Antarabangsa Putrajaya (PICC). Jenazah dikebumikan di Tanah Perkuburan Islam Kampung Kauluan, Sabah.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAGAL HADIR AWAL KE MAHKAMAH - LYDIAWATI DIBERI AMARAN KERAS

Kerana gagal hadir awal di mahkamah hari ini untuk sebutan kesnya yang menghadapi tuduhan mencederakan seorang wanita menggunakan besi, Mac lepas, Lydiawati atau nama sebenarnya Salina Zaimon, 51, telah diberi amaran keras oleh Mahkamah Majistret Ampang.

Majistret, Haslinda A. Raof memberi amaran itu selepas pelakon popular tahun 80-an yang memakai jubah dan bertudung hitam dipanggil ke kandang tertuduh pada pukul 11.43 pagi.

Ketika ditanya Majistret Haslinda, Lydiawati memberi alasan punca kelewatan adalah kerana dia baru sahaja diberitahu yang dia perlu hadir di mahkamah hari ini.

Majistret Haslinda kemudian bertanya bagaimana tertuduh tidak tahu dia perlu hadir di mahkamah hari ini sedangkan mahkamah telah menetapkan tarikh sebutan kes pada prosiding lepas.

Peguam Fatimah Zahrah Ramli yang mewakili Lydiawati memaklumkan tertuduh menunggu pegawai penyiasat (IO) menghubunginya sebelum hadir di mahkamah.

"Itu bukan tanggungjawab IO, itu tanggungjawab tertuduh sendiri. Saya batalkan waran tangkap dan memberi amaran keras, jika lain kali terlewat lagi, saya naikkan jaminan," kata Majistret Haslinda.

--- IKLAN ---

Terdahulu, mahkamah yang mula bersidang pada 9 pagi telah memanggil pelakon itu pada jam 10.37 pagi dan mengeluarkan waran tangkap terhadapnya kerana tertuduh dan penjaminnya tidak hadir.

Bagaimanapun pada jam 11.13 pagi, Lydiawati tiba di mahkamah ditemani seorang rakan.

Dalam prosiding sama, Timbalan Pendakwa Raya Raihanah Abdul Razak memaklumkan dokumen berkaitan kes itu telah pun diserahkan kepada pihak pembelaan.

Pada 16 Mei lepas, Lydiawati yang terkenal menerusi filem 'Suami, Isteri dan....' mengaku tidak bersalah dengan sengaja mendatangkan kecederaan ke atas Sharifah Harnizam Wan Musa, 43, seorang peniaga warga Brunei dengan memukulnya menggunakan besi.

Ibu tunggal dua anak itu didakwa melakukan kesalahan itu di Hotel Safari 2, Jalan Mamanda 9, Ampang di sini, pada 6.30 petang, 24 Mac lepas, mengikut Seksyen 324 Kanun Keseksaan yang membawa hukuman penjara maksimum 10 tahun atau denda atau sebat atau mana-mana dua daripada seksaan itu, jika sabit kesalahan.

Pada 25 Mac lepas, Lydiawati telah memuat naik dua video menunjukkan dirinya memukul seorang wanita dalam akaun Facebook miliknya sehingga menjadi viral.

Sumber: Bernama

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NIKAH 19 NOVEMBER INI - ANIS SOFEA BAKAL ISTERI HAQIEM RUSLI

Hanya tinggal empat hari lagi iaitu 19 November ini (Jumaat) sebelum penyanyi Haqiem Rusli mengakhiri zaman bujangnya bersama wanita pilihannya bernama Anis Sofea.

Gosip hubungan cinta antara Haqiem dan Anis Sofea bukan perkara baharu apabila netizen sebelum ini pernah mengaitkan mereka sedang bercinta.

Namun pada ketika itu kedua-dua mereka masih mengunci mulut sehinggalah baru-baru Haqiem berkongsi hasrat untuk berkahwin ketika muncul di Anugerah Bintang Popular Berita Harian Ke-34 (ABPBH34) Sabtu lalu.

Bagai pinang dibelah dua, rata-rata netizen memuji keayuan gadis berusia 19 tahun ini lebih-lebih lagi selepas dia mengambil keputusan untuk mengenakan hijab.

Klik untuk gambar besar

Berikut adalah trivia bakal isteri Haqiem Rusli.

- Nama sebenar ialah Wan Anis Sofea Wan Zamzuri.

- Berumur 19 tahun, keluarga gadis ini berasal dari Kelantan.

- Anis Sofea menamatkan pengajian di peringkat SPM di Sekolah Menengah Kebangsaan Seksyen 5 Wangsa Maju.

- Merupakan seorang selebriti media sosial dengan memiliki hampir 41,000 pengikut di Instagram.

- Anis Sofea mula bertemu dan berkenalan dengan Haqiem atas urusan perniagaan.

- Anis Sofea juga merupakan pengasas dan rakan kongsi perniagaan restoran makan Santhai Village bersama Haqiem.

- Mereka berkawan selama hampir dua tahun sebelum mengambil keputusan untuk berkahwin.

- Anis Sofea mula menukar imej dengan berhijab baru-baru ini.

- Anis Sofea juga sudah memadam foto dan video lama di Instagram. Buat masa ini dia hanya berkongsi dua keping foto bertarikh 31 Oktober lalu dengan imej baharunya itu.

Ruangan komen mula dibanjiri dengan ucapan tahniah daripada netizen sejak Haqiem berkongsi berita berkenaan. Ramai netizen memuji Anis Sofea kerana dikatakan mirip dengan wajah pelakon Hanis Zalikha.

Difahamkan, busana pernikahan mereka direka khas oleh Razman Razmi manakala pereka fesyen Rizman Ruzaini diberi kepercayaan untuk menghasilkan pakaian untuk malam resepsi. Haqiem menghadiahkan sebuah lagu khas untuk bakal isterinya itu berjudul 'Hitam saksi putih'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU 'BUAT BODOH-BODOH' - DR MUHAYA MOHON MAAF, TAMPIL JELASKAN

"Assalamualaikum anak-anak bonda dan semua yang memberi maklumbalas berhubung potongan klip 'buat bodoh-bodoh' yang tular semalam.
Untuk makluman, hantaran klip 56 saat tersebut adalah petikan dari live di FB Page Prof Muhaya dan Youtube Prof Muhaya TV berdurasi 45 minit  yang diterbitkan pada 6 Feb 2021 jam 6 petang bertajuk "ANTARA CINTA DAN CITA-CITA".

"Siaran live Bonda tersebut adalah sebenarnya bagi menjawab persoalan KK Talib dan komen-komen dari FB, berkaitan wanita yang dalam dilema, antara mengejar kerjaya, cinta serta keluarga.

"Secara teknikalnya, ini adalah video lama. Bagaimanapun Bonda faham klip yang telah disunting kepada 56 saat ini, telah menimbulkan pelbagai reaksi kurang senang dalam kalangan masyarakat, terutamanya kaum wanita, sehingga menimbulkan persoalan, perbalahan dan sangkaan.

"Bonda mengambil tanggungjawab untuk memohon maaf atas salah faham yang timbul dan ingin merakamkan jutaan terima kasih kepada semua yang ambil berat termasuk pihak media, rakan-rakan dan keluarga yang mengambil inisiatif tabayyun, atau bertanya akan perkara sebenarnya kepada Bonda mahupun team Bonda.

Klik untuk gambar besar

"Kepada pihak media juga, sangat baik budi akhlaknya sehingga kini menanti statement Bonda, maka Bonda tampil membuat penjelasan ini. Terima kasih kerana sabar ya. Sebenarnya buat yang mahu mendapatkan penjelasan lanjut, semua jawapan terkandung di pautan youtube Prof Muhaya TV bertajuk CINTA & CITA-CITA.

"Bonda juga seorang wanita, isteri, ibu dan nenek yang berkerjaya dan semestinya sentiasa mendukung, mendoakan wanita semua berjaya ke puncak tertinggi, berbahagia dunia akhirat dan mendapat redha Allah. Atas salah faham ini, Bonda ingin hadiahkan nota ringkas live CINTA & CITA-CITA (di youtube) sebagai rujukan bagi menjawab segala persoalan yang timbul.

"Terima kasih, Bonda sayang semua tanpa syarat," demikian kata pakar motivasi, Datuk Prof. Dr. Muhaya Mohamad menerusi kenyataan di Facebook dimana beliau tampil memohon maaf diatas kontroversi perkataan 'buat bodoh-bodoh' membabitkan dirinya.

Menurutnya, beliau mengambil tanggungjawab memohon maaf atas salah faham yang timbul dan berterima kasih kepada semua yang mengambil berat isu tersebut.

Muhaya berkata, beliau juga seorang wanita, isteri, ibu dan nenek yang berkerjaya maka sentiasa mendukung, mendoakan setiap wanita berjaya ke puncak tertinggi, berbahagia dunia akhirat dan mendapat redha Allah S.W.T.

Justeru, katanya, mereka yang mahu mendapatkan penjelasan berhubung kontroversi tersebut perlu menonton sepenuhnya rakaman video bertajuk "Antara Cinta dan Cita-Cita" tersebut. Jelas beliau, jawapan mengenai persoalan kepada kontroversi itu hanya dapat difahami selepas itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NEELOFA DIDAKWA HAMIL, NAMPAK BABY BUMP?

"Baby bump. Alhamdulillah jika betul. - "Wah, nampak maca  pregnant (mengandung). - "Alhamdulillah, cantik. Cantiknya Neelofa. Berisi tu," itulah komen-komen netizen yang mendakwa Noor Neelofa kini sedang hamil apabila terlihat 'baby bump' selebriti popular tersebut.

Dakwaan tersebut timbul selepas akaun Instagram bisnes milik Neelofa dan suaminya, PU Riz atau nama sebenarnya Haris Ismail iaitu @Markaztijaari memuat naik sekeping gambar mereka berdua.

Sekeping gambar terbaru Neelofa berjubah menarik perhatian ramai apabila menampakkan bentuk badan agak berisi seperti wanita yang sudah berbadan dua.

Menerusi foto yang memaparkan bekas pengacara MeleTOP itu disisinya suaminya, Neelofa yang menyarung jubah berwarna coklat menerima pujian ramai.

Tidak terhenti di situ, terdapat juga yang mengatakan penampilan selebriti berusia 32 tahun itu sudah menampakkan 'baby bump', sementelah sudah lebih tiga bulan bergelar isteri.

Komen tersebut turut disambut beberapa peminat lain yang menyifatkan busana jenama berkenaan sesuai untuk dipakai wanita hamil.

Ura-ura pemilik empayar jenama Naelofar itu hamil telah hangat diperkatakan sejak bulan lalu selepas dia meletakkan 'tag' nama suaminya pada bahagian perut dalam sekeping foto yang dimuat naik pada hari raya Aidilfitri lalu.

Sehingga kini, masih tiada sebarang pengesahan atau penafian dikeluarkan daripada pelakon drama Suri Hati Mr. Pilot itu mahupun suaminya.

Untuk makluman, Neelofa dan PU Riz bernikah dalam sebuah majlis penuh eksklusif di hotel terkemuka di ibu negara pada 27 Mac lalu.

Sebelum ini, Haris pernah berhasrat mahu segera menimang cahaya mata dan memiliki zuriat yang bakal menjadi mujtahid akhir zaman atau ahli agama hasil ikatan sucinya bersama pengacara Next To Neelofa itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"GORGEOUS & FABULOUS GRANDMOTHER OF 13 GRANDCHILDREN..." - KHATY FAUZIAH

"Yeayyyy!!! I am a proud, happy, healthy & strong  plus bonus, I am a gorgeous & fabulous grandmother of 13 grandchildren you all tak percaya? Cuba tengok gambar yang last tu.. Kena kutuk la lepas ni dengan mereka mereka yang tak bertanggung jawab, @jozieta @samzy_fuzette @zizieizette & @shaheizy_sam itu sudah pasti.

"Kalau ada yang nak tumpang mengutuk saya Redha. #terperasan #pensionersdiary," tulis bekas pelakon terkenal, Fauziah khatijah Musa atau lebih mesra dikenali dengan nama Khaty Fauziah yang turut berkongsi beberapa keping gambar anak-anak bersama cucu-cucunya menerusi laman Instagram miliknya.

Sebagai seorang ibu, pastinya Khaty gembira menikmati zaman pencen dengan hashtag #pensionerdiary yang selalu digunakannya. Khaty Fauziah mempunyai lima orang anak iaitu Shaheizy Sam, Zizie Izette, Samzy Fuzette, Jozieta Ronalie dan Ahmad Shah Al-Jeffry. Apa-apapun, tiada yang lebih menggembirakan seorang ibu apabila melihat kejayaan anak-anaknya dan juga kelibat cucu-cucu yang ramai.

Klik untuk gambar besar

www.myartis.com / Sumber & foto: Astro Gempak & Instagram Khaty Fauziah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KINI IG NABIL PULA JADI MANGSA GODAM

Sejak kebelakangan ini, beberapa artis dan selebriti tempatan telah menjadi mangsa penggodam termasuklah baru-baru ini pengacara dan pelawak Nabil Ahmad yang kehilangan 1.2 juta pengikut di laman sosial Instagram apabila akaun yang dikongsi bersama isterinya, Nazirah Ayub atau Zira digodam, petang semalam.

Kata Nabil, keadaan itu memberikan tekanan memandangkan akaun berkenaan bukan saja merakamkan detik indah perkembangan dua anak mereka malah turut berfungsi sebagai medium menjana pendapatan.

"Zira yang menyedari akaun kami digodam apabila tidak dapat memasukkan kata laluan Instagram, semalam. Apabila dia cuba untuk memasukkan kata laluan baharu, emel yang diterima bukan emel sebenar kami.

"Sudah pasti keadaan ini menyukarkan tugasan harian termasuk komitmen terhadap urus niaga dengan pelanggan serta pengiklan. Sebagai langkah lanjut, saya membuka akaun baharu dengan nama @Nabilzira.

"Tidak sangka dalam saya mengambil langkah berjaga-jaga selepas mengetahui beberapa rakan selebriti sebelum ini pernah menjadi mangsa godam, akhirnya terkena jua," jelas Nabil.

Sementara itu, Nabil turut memaklumkan penggunaan akaun Instagram baharu yang dikongsi bersama isterinya lebih memudahkan tugasan memandangkan Zira yang lebih arif menguruskan media sosial terbabit.

"Saya rasa lebih senang berkongsi saja akaun peribadi ini bersama Zira kerana dia lebih bijak menguruskannya termasuk yang berkaitan hal promosi. Saya hanya sesekali muat turun status malah jika dilihat semula saya agak jarang berkongsi gambar.

"Setakat ini, peminat serta pengikut laman sosial saya juga lebih tertarik untuk melihat keletah anak-anak kami yang sedang membesar. Jadi lebih mudah kami terus berkongsi akaun saja," katanya yang mendirikan rumah tangga bersama Zira pada 30 September 2011 dan dikurniakan dua cahaya mata perempuan, Naira Mikayla, 4, dan Leyla Medyna, 2.

AKAUN INSTAGRAM LAMA YANG KENA GODAM

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

AKAUN INSTAGRAM BARU

GAMBAR LAIN:
Klik untuk szie besar

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GAMBAR - LENA AF9 & SUAMI KINI SUDAH BERHIJRAH

Gambar Naib Juara Akademi Fantasia Musim Kesembilan (AF9) Lenaber Haidir, 24, atau lebih dikenali sebagai Lena AF9, yang kini sudah berhijab bersama suaminya Muhammad Azhar Datu Mohd Akjan, 27.

Untuk info, Lena dan Muhammad Azhar berkahwin pada tahun 2013 di Masjid Bandaraya Kota Kinabalu, Sabah. Mereka berdua mula berkenalan ketika sama-sama berada dalam penerbangan dari ibu negara ke Kota Kinabalu.

Berhijrah - klik gambar untuk size besar

Saat mendirikan rumah tangga pada 2013

Photo Kredit: Mohd Adzhar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DIKATA MASIH NAK NORMAN HAKIM DEK SENTIASA BERSAMA - INI JAWAB ABBY ABADI

"Sambung lagi video Raya pertama haritu dengan sedikit cerita supaya takde yg iri & berkata yg tidak2 ya . Dah 2022 dah ni.. tolong ubah mentaliti 🤭. Dalam pada kami berbaik2, ALLAH izinkan Raya bersama, berkongsi apa adanya, hidup aman damai penuh kasih sayang Lillahi Taala.. ada juga yg kata jgn rapat sangat, tak elok, tak manis.., kenapa mesti nk raya sesama? Keluarga sendiri kan ada? Kenapa begitu kenapa begini...

"Banyak pulak persoalan ya? Baik pun dicari2 pulak salah. Bila bergaduh? Suka? Tambah garam, tambah perisa supaya perang berpanjangan ya? 🫢😅. Tahun sebelum ni ada artis persoalkan kenapa mesti nk raya dengan EX.. bla bla bla.. Halluu! Tak nampak ke dengan anak2 sekali dgn pasangan kami tu?

"Kami memang duduk berdekatan sangat. Bertahun2 dah mcm ni.. mmg kemana2 pun plan sesama sbb anak2 ramai, bincang supaya semua dpt bersama.. apa yg jadi masalah sangat tu?

"Lebih tragis ada ramai yg komen kata Sy masih nak kan Norman.. aiyoooo! Dah 14tahun berlalu, sudahlah tuuuuu 😂😝. Mari sama2 bersihkan hati. Doakan yg baik2 utk semua agar kita sentiasa hidup dalam redhaNYA, doakan kita & kami dapat terus sbg satu keluarga hingga ke Syurga FirdausiNYA.

Klik untuk gambar besar

"Buat baik & berbaik2..ALLAH lah sebaik2 PENILAI 🥰🙏🏻," tulis pelakon Abby Abadi yang mencoretkan luahan mengenai keakrabannya bersama keluarga bekas suami, pelakon Norman Hakim yang menjadi persoalan di kalangan netizen.

Meskipun sudah berpisah namun Abby masih mengekalkan hubungan baik dengan bekas suaminya demi anak-anak mereka. Malah, setiap tahun keluarganya bersama keluarga Norman dan Memey Suhaiza menyambut hari raya bersama-sama serta anak-anak mereka.

Abby turut menjelaskan sudah menjadi rutin mereka menyambut raya bersama dan kediaman mereka juga tidak jauh antara satu sama lain. Dalam pada itu Abby turut meluahkan rasa kesal apabila ada yang menuduhnya masih mahukan bekas suaminya itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAZIM: "KATALAH APA SAJA" - ELFIRA NAFI PUNCA

Pada Ramadhan pertama lalu, pelakon Nazim othman mengumumkan berita yang agak mengejutkan ramai pihak apabila memberitahu beliau dan Bella Dally sah bercerai

Nazim dan Bella yang bernikah pada 10 September 2016 di Kota Kinabalu, Sabah, itu belum dikurniakan cahaya mata.

Menerusi Insta story, Nazim meluahkan apa yang terbuku di hatinya mengenai hubungan mereka yang sudah tidak dapat diselamatkan lagi.

Pinta pelakon drama bersiri 'Monalisa' itu, beliau hanya mahukan Bella untuk meneruskan hidup dengan tenang.

Klik untuk gambar besar

Jelasnya lagi, awalnya beliau mahu perkara ini dirahsiakan namun, memilih untuk terbuka mengenainya kerana ingin bekas isterinya itu 'move on' dan mengejar segala impiannya.

Tambahnya lagi, beliau tidak kisah apa pun orang luar ingin katakan kerana mereka tahu inilah yang terbaik buat mereka.

Difahamkan pasangan ini mengambil keputusan untuk bercerai pada September 2016. Manakala suatu ketika dulu timbul ura-ura mengatakan rumah tangga pasangan ini bergolak hingga Bella membawa diri ke Sabah.

Siapa sangka disebalik senyuman mereka, tersimpan seribu duka yang hanya mereka saja tahu. Apapun, kami doakan yan terbaik buat mereka berdua.

Jodoh dan ajal di tangan Tuhan, mungkin ini yang terbaik buat pasangan ini. Semoga Nazim dan Bella terus kuat dan tabah menghadapi dugaan besar ini dalam hidup mereka.

Sementara itu, pelakon Elfira Loy menerusi Twitternya, menyifatkan tindakan netizen menuduhnya sebagai punca penceraian Nazim dan Bella sebagai satu fitnah.

Memetik kenyataan yang ditulis, pelakon itu berang dengan tuduhan yang dilemparkan terhadapnya.

"Bulan yang mulia ini tak baik marah-marah tapi sakit jugalah hati ini. Adakah awak Tweet sekadar untuk mendapat RT atau memang nak fitnah saya?" soalnya.

Netizen memetik nama Elfira selaku individu rapat dengan Nazim menjadi punca runtuhnya mahligai yang dibina pasangan Nazim dan Bella.

Malah, Elfira dikatakan bertindak sedemikian selepas ikatan pertunangan dengan Sufian Suhaimi putus beberapa bulan lalu.

www.myartis.com / Sumber: mStar & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISTERI EZAD EXIST SELAMAT LAHIRKAN ANAK KEDUA

"Alhamdulillah anak lelaki saya selamat dilahirkan tanpa sebarang masalah. Cuma saya sedang menunggu perkembangan isteri kerana dia mengalami pendarahan yang banyak," demikian kata Ezad Exist apabila isterinya, Nor Azeana Ramli selamat melahirkan anak kedua mereka.

Apa yang lebih penting, isterinya turut sama dapat melihat anak kedua tersebut bersama suami tercinta.

Klik gambar untuk size besar

Sebelum ini, Azeana bernekad mahu melahirkan anak kedua mereka walaupun disahkan mengidap ketumbuhan Stroma Gastrousus (GIST) yang akan memberi kesan sampingan.

Malah Ezad sendiri pernah mengharapkan keajaiban akan berlaku dan berdoa agar ketumbuhan tersebut akan hilang setelah isterinya melahirkan anak.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AMYRA BUAT KEJUTAN HARI LAHIR UNTUK AMAR, SAMBUT DI SET PENGGAMBARAN

Menerusi satu entri di laman Instagram, pelakon Amyra Rosli, 29, telah membuat kejutan sempena hari lahir suami tercinta yang juga seorang pelakon, Amar Baharin yang ke-35 semalam. Amyra memilih untuk meraikan hari istimewa itu di lokasi penggambaran drama 'Ayat-Ayat Halal' di Sungai Besar, Kuala Selangor.

Menurut Amyra atau nama sebenarnya Nur Amira Izzati Rosli, perjalanan untuk ke sana mengambil masa selama dua jam: "Perjalanan dua jam nak pegi set untuk buat kejutan hari lahir rasa gementar macam nak kahwin!! Haha!!" tulisnya.

Menerusi sebuah posting yang berbeza, pelakon drama 'Cemburu Seorang Perempuan' itu turut mendedikasi sebuah ucapan khas buat Amar: "Selamat hari lahir untuk teman lelaki saya, tunang dan suami kesayangan.

Klik untuk gambar besar

"Doa terbaik akan selalu ku ucapkan untukmu. Tetaplah menjadi yang terindah untukku. Dan terima kasih kerana selalu menjadi imam yang baik buat ku. Terima kasih untuk segalanya sayang @amarbaharin. Sayang awak," tuturnya lagi.

Terdahulu, Amar dan Amyra mendirikan rumah tangga pada November 2016. Hasil perkahwinan itu, mereka dikurniakan dua orang anak iaitu Aqeef Anaqi yang kini berusia 3 tahun manakala Ayra Aryssa pula dilahirkan pada 1 Februari lalu.

www.myartis.com / Sumber & foto: Astro Gempak & Amyra Rosli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 HARI OVERDUE - YATT HAMZAH SELAMAT LAHIRKAN ANAK KE-4, PEREMPUAN

Selepas 13 hari melepasi tarikh jangkaan bersalin, akhirnya penantian pelakon Yatt Hamzah berakhir apabila dia selamat melahirkan cahaya mata keempatnya pada 30 Disember lalu. Yatt yang berkongsi berita gembira tersebut menerusi laman Instagram itu bersyukur kerana bayi perempuan itu dilahirkan secara normal seberat 3.3 kilogram (kg) di sebuah hospital swasta di Kuala Lumpur.

"Alhamdulillah selepas 13 hari menunggu sejak EDD pada 18 Dec lalu, akhirnya Bonda berjaya pujuk baby keluar semalam.. Dengan izin Allah, Bonda selamat melahirkan cahaya mata ke 4, juga seorang mujahidah (yaaa, girl jugaaa), secara normal dengan berat 3.3 kg, pada 30 Dec 2019 tepat jam 6.01 petang di Hospital Pusrawi Kuala Lumpur .

"Terima kasih atas doa-doa yg baik dan sokongan dari semua keluarga, sahabat dan followers..Berkat doa dari semua, Alhamdulillah Bonda dan baby selamat dan sihat. Semoga baby membesar menjadi Mujahidah Solehah.. Aameen Ya Allah..," tulisnya.

Klik untuk gambar besar

Yatt berkongsi berita gembira tu di akaun Instagram miliknya. Menerusi perkongsian itu dia memuat naik fotonya bersama bayi di hospital. Yatt juga berterima kasih kepada suaminya yang banyak membantu serta menemaninya sepanjang proses tersebut:

"Paling bererti, terima kasih suami tercinta @zulfadhli_khiruddin yang sentiasa berada di sisi dari saat di emergency, di labour room ketika isterimu berjuang dan sanggup menundakan misi bantuan ke Syria bersama team #mapim hanya untuk menantikan moment kelahiran Mujahidah ke-4 ini. Alhamdulillah syukur," katanya.

Yatt mendirikan rumah tangga dengan juru video Mohamad Zulfahdli Khairuddin pada Februari 2016. Pasangan ini dikurniakan dua cahaya mata Suci Humaira Iqlima, 3, dan Suci Hayfa Medina, 1. Yatt mempunyai seorang lagi anak, Suci Hanania Malika, 7, hasil perkahwinannya terdahulu dengan Abdul Mutalib Shukor.

www.myartis.com / Sumber & foto: Astro Gempak & Instagram Yatt Hamzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JOY CHECK MENTAL SIKIT" - HAFIZ HAMIDUN

Penyanyi Hafiz Hamidun dalam satu kenyataan baru- baru ini dengan tegas mengatakan bahawa usahawan kosmetik, Joy Revfa mempunyai masalah mental dengan memburukkan maruahnya begitu teruk sekali dengan terbuka di sidang media.

"Dalam halusinasi ke dilunasi ke? Check mental sikit jangan nak sedap kejap menangis, kejap gembira, nak puas hati.

"Saya bukan nak burukkan sesiapa tetapi dia dah burukkan saya level paling tinggi," tuturnya.

Pada masa sama, Hafiz mendakwa kenyataan Joy atau nama sebenarnya Siti Arifah Amin, untuk berdamai adalah fitnah sama sekali.

Klik untuk gambar besar

"Saya tak pernah lakukan hubungan kelamin dengan. Dia yang bangkitkan isu itu. Dia buat orang tertanya-tanya apabila mengatakan bersumpah telah bersama.

"Dari dulu saya kata jangan layan, tak payah tulis, dia nak bagi tau juga, jadi kamu tanggunglah sendiri.

"Dia sekarang cuba mengatakan bahawa dia dah cuba cara berdamai, come on jangan menipulah. Kita tak nak cari publisiti pun. Sebenarnya banyak hikmah perkara ini," kata Hafiz.

Apapun semoga kes ini dapat diselesaikan dengan segera supaya tidak timbul lagi isu dan pergaduhan lain.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ELFIRA LOY: "TIADA PERLU DIVIRALKAN... KELUARGA SAYA SEDANG SESUAIKAN DIRI"

"Mengenai isu itu (bahasakan diri kakak kepada anak), tiada apa-apa serius yang perlu diviralkan. Ahli keluarga saya semuanya sedang menyesuaikan diri dengan kehadiran bayi dalam keluarga kami. Al maklumlah... cucu pertama, anak saudara pertama. Saya pun tak pernah ada anak buah yang nak panggil saya mama atau aunty El.

"Selama baby dalam perut pun saya selalu bercakap dengan kucing saya dan saya akan bahasakan diri sebagai kakak. Perkataan kakak itu sudah terbiasa membuatkan saya selalu gunakan perkataaan itu," tutur pelakon Elfira Loy yang mengulas mengenai kenyataannya yang beberapa kali tersasul membahasakan dirinya kakak kepada anak sulungnya, Muhamad Rayyan Khalaf.

Elfira menganggap ia perkara yang tidak seharusnya dijadikan isu kerana jelas isteri kepada Muhamad Faris Khairol Anuar itu adalah kehadiran bayi pertama dalam keluarga dan masih cuba menyesuaikan panggilan baharu kerana sudah terbiasa dengan panggilan kakak sebelum ini.

Untuk makluman, Elfira atau nama penuhnya Nurul Elfira Loy Ahmad Sabri, 25, mendirikan rumah tangga dengan Faris pada 1 Januari lalu dan dikurniakan seorang cahaya mata lelaki pada 1 Oktober lalu. Sementara itu, jika segelintir ibu bapa tidak membenarkan bayi mereka disentuh orang ramai, berbeza buat Elfira yang baharu bergelar ibu iaitu Elfira yang lebih memilih untuk menjaga hati.

Klik untuk gambar besar

Ujar Elfira, dia tidak akan menghalang sesiapa dari mendekati anaknya namun ibu bapa seharusnya lebih bijak memainkan peranan dalam menjaga kebersihan bayi mereka. Ini kerana kata Elfira, tidak semua ibu bapa peka mengenai penyakit berjangkit yang boleh menyerang bayi melalui bersentuhan.

"Tak adalah setiap kali orang datang nak peluk cium dia saya nak kena beritahu fasal benda tu atau halang mereka. Benda begini sudah berleluasa dan mereka semua pun dah tahu yang baby masih fragile dan kita tak tahu kalau-kalau dia ada kulit yang sensitif atau apa.

"Saya cuma harap yang mereka faham. Ada saja yang datang, pegang dan cium dia tapi kalau saya cakap nanti buat mereka sakit hati saja. Jadi apa yang selalunya saya terus cuci tangan dan muka anak saya," katanya yang turut memberitahu dia dan bayinya berada dalam keadaan baik sepanjang tempoh berpantang malah gembira dengan pengalaman baharu yang dilaluinya itu.

www.myartis.com / Sumber & foto: mStar & Instagram Elfira Loy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BOB LOKMAN BERSYUKUR MASIH SIHAT, WALAUPUN 4 BULAN TAK JUMPA DOKTOR

"Walaupun sudah empat bulan tidak ke hospital untuk pemeriksaan, namun doktor tetap memantau keadaan kesihatan saya menerusi komunikasi di telefon. Saya juga akan menghubungi doktor sekiranya berasa kurang sihat dan ada yang tidak kena pada diri. Kes Covid-19 yang tinggi di Hospital Sultanah Bahiyah membuatkan saya perlu menunda temujanji dengan doktor.

"Alhamdulillah, setakat ini keadaan kesihatan saya okey, masih sihat dan tidak terdesak pun untuk ke hospital. Bekalan ubat juga mencukupi," kata penulis lirik dan pelakon, Bob Lokman, 57, yang bersyukur keadaan kesihatannya berada dalam keadaaan baik biarpun sudah beberapa kali tidak melakukan pemeriksaan susulan untuk rawatan jantungnya di Hospital Sultanah Bahiyah, Alor Setar, Kedah.

Pemilik nama sebenar Mohd Hakim Lokman ketika dihubungi memaklumkan, dia terpaksa menunda beberapa temujanji pemeriksaan susulan dengan doktor sebelum ini berikutan kes Covid-19 yang tinggi di hospital berkenaan.

Bob berkata dia juga akur keadaan kesihatannya sudah tidak sepenuhnya pulih seperti dulu kerana ada masa sihat dan kadangkala sakit. Jelasnya, soal sakit nak datang memang tak boleh dijangka, jadi dia kena sentiasa menjaga diri.

"Kalau kurang sihat pun, biasanya saya alami masalah pernafasan kerana sesak nafas disebabkan air berlebihan dalam paru-paru. Oleh itu, saya kena tahan minum air, tapi perlu buang air kecil dengan kerap.

"Malah, pada waktu malam pula jika sesak nafas saya akan guna mesin bantuan pernafasan di rumah. Saya ada mesin sendiri yang dibelikan oleh Ustaz Azhar Idrus sekitar 10 tahun lalu, ketika mula-mula sakit dulu," jelasnya.

Bob yang sudah hampir dua tahun menetap di Kota Bharu, Kelantan sejak awal tahun lalu berkata dia kini menjalankan perniagan menjual bubur daging yang dimasak oleh isterinya, Relawati Daud.

"Alhamdulillah, sejak dua bulan lalu saya bersama isteri menjana pendapatan kami menerusi bisnes bubur daging. Setiap hari kami akan menyediakan sekitar 200 bekas untuk dihantar ke 15 buah kedai makan di sekitar Kota Bharu dengan harga sebekas RM4.

"Kadang-kadang jualan habis, kadang itu tidak. Tapi, biasalah adat berniaga dan yang penting saya bersyukur dapat mencari rezeki buat keluarga dengan membantu isteri berniaga. Kerja pun mudah, saya hanya hantarkan jualan dan pungut hasil niaga," ujarnya

Bob berkata memandangkan sekarang dia tidak lagi aktif dalam kerjaya seni, namun dia mengambil peluang menggunakan namanya sebaga jenama pada bubur daging yang dijual itu. Ujarnya, lagipun sejak dulu memang orang dah kenal dengan nama Bob Lokman.

Terdahulu, Bob yang sebelum ini mengalami masalah jantung akhirnya selamat menjalani pembedahan membetulkan degupan jantung iaitu 'Cardiac Resynchronization Therapy & Defibrillator (CRTD)' di Hospital Sultanah Bahiyah, pada awal Disember, tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKKI PALIKAT DEDAH SUDAH BERCERAI DENGAN AUDI MOK DALAM TEMPOH PANDEMIK

Bukan senang saya nak cerita tentang perkara ini. Sebenarnya saya sudah bercerai dalam tempoh pandemik. Pada waktu itu ada satu kesedaran bahawa lebih baik begini sahaja dan kekal sebagai kawan.

"Hubungan kami ketika ini lebih baik daripada ketika berkahwin," itulah kata penyanyi Nikki Palikat yang mengesahkan sudah bercerai dengan komposer popular Audi Mok ketika dalam tempoh pandemik baru-baru ini.

Nikki atau nama sebenarnya Nicolette Louisa Palikat itu berkata, perceraian tersebut diambil atas persetujuan bersama dan tiada niat untuk menyembunyikannya daripada pengetahuan umum. Menurutnya, walaupun tidak lagi bergelar suami isteri, hubungan mereka masih kekal baik sebagai kawan.

Pelantun lagu popular 'Caramu' itu juga memberitahu bahawa cerita perceraian tersebut didiamkan daripada umum kerana dia memerlukan masa untuk menerima takdir. Tambahnya, perpisahan mereka tidak melibatkan orang ketiga.

"Saya tak mahu cerita lagi benda ini bukan kerana nak sorok tetapi saya cuma perlukan masa untuk menerima perkara yang sangat menyakitkan. Kami bercerai bukan kerana orang ketiga tetapi sedar tiada keserasian. Hubungan kami sebagai kawan sangat bagus," jelasnya.

Klik untuk gambar besar

Dalam pada itu, Nikki juga memaklumkan bahawa dia bersyukur kerana anaknya, Liam Mok, 11 tahun, menerima perceraian ibu bapanya dengan baik.

"Paling saya risaukan ketika itu ialah keadaan anak dan saya cuba juga nak pulihkan rumah tangga. Namun, kadang-kadang apa yang diusahakan itu, saya sedar yang lebih baik kekal sebagai kawan. Bila teringatkan anak memang sakit sebab selama ini saya pendam segala kesedihan.

Akhirnya saya beritahu anak saya sendiri dan dia terima perkara ini. Pada ketika itu saya rasa lega dan perasaan itu saya ingat sampai sekarang," ujarnya.

Untuk makluman, Nikki dan Audi atau nama penuhnya Audi Mok Chuang Yew mendirikan rumah tangga sekitar tahun 2009. Hasil perkahwinan, mereka dikurniakan seorang anak lelaki, Liam pada 27 Oktober 2010.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BARU TAHU SYAMSUL YUSOF KAHWIN DUA - BAPA LUAH KESAL & IBU TAK RESTU

"Saya dapat tahu pun mengejut. Dia pun dah kahwin, sebelum ni khabar angin saja. Sebagai ayah apa boleh dikatakan adalah yang berlaku sudah berlaku. Jadi saya sebagai orang tua hanya mendoakan yang terbaik.

"Apa saja keputusan yang dah dibuat itu hak dia. Dia sudah dewasa untuk menentukan jalan yang dipilih. Hidup ini banyak persimpangan. Persimpangan ini kita kena pastikan pilih yang terbaik.

"Sebagai ayah juga, saya harap dia pilih jalan yang diredai Allah. Saya nak menjaga hati semua pihak terutama besan-besan, hati menantu kesayangan saya (Puteri Sarah Liyana) dan hati isteri."

"Sebagai bapa, saya hanya mampu mendoakan yang terbaik untuk anak dan menantu saya, Sarah. Cuma, saya sedikit kesal kenapa dia simpan rahsia itu terlalu lama sampai empat tahun? Kenapa tidak berterus terang dari awal kepada isterinya?

Klik untuk gambar besar

"Jadi, tidaklah dia menyeksa hati dan perasaan Sarah serta melukakan hati banyak orang. Saya tidak boleh cakap apa lagi kerana benda (pernikahan) pun sudah berlaku.

"Bagi saya, jika dia berterus terang lebih awal, masalah dapat diselesaikan dengan cepat. Tidaklah berpanjangan diperkatakan masyarakat, sehinggakan Sarah menjadi mangsa kutukan apabila dikatakan cuba membuka aib suami," tuturnya.

"Saya perlu terima kerana ini soal qada dan qadar dari Allah. Cuma, saya berharap Sarah tabah dalam menghadapi ujian ini. Bagi saya, Sarah ada hak untuk buat apa yang dirasakan betul kerana sebagai isteri, dia yang menanggung perit getir itu.

"Saya harap dia menjalankan tanggungjawab sebaiknya. Saya harapkan sebagai ayah dia menjadi lelaki yang baik. Saya harap dia menjalankan tanggungjawab dan berlaku adil.

"Kalau jodohnya masih kekal dengan Puteri Sarah, berlaku adil pada isteri dan jalankan tanggungjawab dengan berhemah," demikian ujar pelakon dan produser terkenal, Datuk Yusof Haslam yang mendakwa dia tidak tahu menahu mengenai pernikahan Syamsul Yusof dengan isteri keduanya, Ira Kazar dan hanya mengetahui selepas dimaklumkan seorang rakan, selain menonton hantaran video dimuat naik anaknya itu.

Sementara itu, ibu Syamsul iaitu Datin Patimah Ismail ketika dihubungi berkata, dia mengetahui semua masalah dan konflik dalaman rumah tangga yang ditimbulkan anaknya itu sebelum semuanya tular di media sosial.

"Syamsul, jangan jadi munafik! Saya tak reda dan tak terima (perkahwinan kedua Syamsul). Saya baru dapat tahu tadi selepas diberitahu oleh Syamsul. Tapi saya cakap tak reda dan tak izinkan. Dia beritahu saya selepas dia berkahwin.

"Sebelum ini dia tak mengaku. Dia bermati-matian cakap dia tak kahwin. Orang buat fitnah katanya dan mahu saman orang yang buat cerita. Namun, hari ini dia mengesahkan segalanya-galanya. Sekali lagi nak tegaskan, saya tak izinkan dan tak reda atas perbuatannya itu," katanya.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SAJAT GELEK SEKSI CETUS KEMARAHAN NETIZEN: "HORMAT LAH SIKIT RAMADAN"

Usahawan kosmetik, Sajat atau nama sebenarnya Muhammad Sajjad Kamaruz Zaman, 36, yang sebelum ini lama menyepi itu nampaknya kini kembali ke dunia media sosial apabila memuat naik beberapa posting di laman Instagram.

Bagaimanapun, posting yang dimuat naik Sajat itu telah mengundang rasa kurang senang dalam kalangan netizen apabila Sajat secara sengaja tampil dengan imej seksi. Malah, Sajat dengan ligatnya mendedahkan bahagian badannya sambil membuat tarian gelek.

Rata-rata mereka menganggap posting berkenaan tidak sesuai terutama ketika umat Islam menyambut bulan Ramadan.

"Sesungguhnya aku sedang berpuasa" - Pakailah elok sikit, dah masuk Ramadan ni, hormatilah sikit" - "Kurang ajar dia ni, umum puasa je terus buat video macam ni," tulis beberapa netizen.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHEILA RUSLY BUAT LAPORAN POLIS - KAKI KOMEN MINTA MAAF SEKALI LAGI

"Dia (blogger) tak ada menghubungi kami, sebaliknya suami saya (Jinggo) yang menghubunginya menerusi Instagram dan selepas itu barulah dia memohon maaf. Saya buat laporan polis kerana saya nak mereka tahu, tidak semudah itu untuk mereka melepaskan diri dan permohonan maaf itu tidak dapat kembalikan keadaan seperti sedia kala.

"Apa saja yang berlaku termasuk fitnah dan apa yang mereka lakukan untuk merosakkan imej saya, kalau boleh selesai dengan memohon maaf, tak perlulah ada mahkamah. Jadi, saya berbincang dengan suami dan saya cakap, memang siapa yang buat salah, jalan paling mudah adalah dengan meminta maaf.

"Namun, adakah permohonan maaf itu dapat buatkan kita lupa akan perbuatan mereka yang saya anggap sebagai sesuatu yang keji kerana menjatuhkan maruah keluarga kami?" jelas pelakon dan penerbit, Sheila Rusly yang membuat laporan di Balai Polis Taman Melawati, Hulu Klang, hari ini berhubung artikel didakwa berbaur fitnah terhadap keluarganya yang disiarkan di satu akaun media sosial.

Sheila ketika dihubungi berkata, tindakan itu dibuat sebagai pengajaran kepada semua individu yang menyebarkan sesuatu fitnah tanpa usul periksa. Sheila berkata, sekiranya semua kesalahan boleh selesai dengan permohonan maaf, apa gunanya kewujudan mahkamah dan undang-undang.

Klik untuk gambar besar

Isteri kepada pengarah terkenal, Jinggo atau nama sebenarnya, Azman Yahya, juga berharap semua pihak mengambil iktibar daripada situasi yang berlaku. Sheila berkata, ada antara netizen yang menulis komen berbaur fitnah sudah memadam komen-komen mereka. Namun, ada juga yang menggunakan akaun palsu.

"Jadikan ini iktibar kepada semua, tak kiralah sama ada anda blogger, media, wartawan, portal hiburan, mahupun forum yang membincangkan dan membuka ruang untuk orang lain menyebarkan fitnah. Kalau tak pasti, jangan kongsi semata-mata untuk mendapatkan pengikut (follower) atau tontonan (view).

"Dengan menggunakan akaun palsu, mungkin boleh melepaskan anda di dunia, tetapi Allah tahu walaupun saya tak kenal anda. Manusia suka bertindak tanpa memikirkan kesan yang akan dialami oleh mangsa buli siber itu. Jangan sampai perbuatan anda meruntuhkan keharmonian keluarga orang lain kerana semuanya akan berbalik kepada anda," katanya.

Sementara itu, blogger Kaki Komen sekali lagi tampil meminta maaf kepada Sheila sekeluarga atas kesilapannya itu: "Minta Maaf sekali lagi Kepada @jinggo_jspictures @sheilarusly_jspictures @elisyasandhaofficial, mohon maaf dari Kaki Komen dengan tersilap caption. Semoga Elisya Sandha dengan Suami bahagia ke anak cucu.. aminn".

Selain meminta maaf kepada Sheila Rusly sekeluarga, Kaki Komen juga turut memohon maaf kepada pelakon Janna Nick: "Kaki Komen Minta Maaf Pada @jannanick juga kerana kesilapan caption..... Semoga Janna Nick Maafkan Kaki Komen," tulisnya.

Semalam, Sheila menerusi laporan media memaklumkan, dia akan mengambil tindakan undang-undang terhadap blogger terbabit yang didakwa menabur fitnah kepada keluarga, anak dan menantunya.

Ini berikutan tindakan mereka memuat naik kenyataan kononnya Sheila pernah 'mencadangkan' nama pelakon, Janna Nick sebagai calon isteri untuk anaknya, Uzair Haqimy tetapi ditolak Janna sebelum Uzair memilih pelakon Elisya Sandha.

Untuk makluman, Uzair dan Elisya melangsungkan pernikahan, Sabtu lalu. Semalam, blogger terbabit turut membuat permohonan maaf secara terbuka di Instagram berhubung isu itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU SAM MUAT NAIK FOTO ISTERI SEOLAH PEGANG PAYUDARA - SYATILLA RASA TAK SALAH

"Mulut netizen memang saya tidak boleh tutup. Apa yang suami atau diri saya sendiri kongsi di media sosial, ada sahaja yang tidak kena di mata mereka.

"Saya tidak rasa foto (pegang payudara) itu salah. Netizen ingin kritik, silakan. Saya rasa perkongsian foto itu satu perkara yang biasa. Mereka ingin hentam, saya buat tidak tahu sahaja," demikian kata pelakon Syatilla Melvin.

Baru-baru ini perkongsian pelakon Shaheizy Sam yang memuat naik foto bersama isterinya, mengundang kecaman ramai apabila ramai yang kurang senang dengan aksi Syatilla seolah-olah sedang memegang payudara.

Ketika ditanya berhubung perkara ini, Syatilla merasakan bukan satu kesalahan untuk suaminya berkongsikan gambar tersebut dan berkata terpulang kepada setiap individu itu untuk menghakimi foto berkenaan.

Klik untuk gambar besar

Dalam pada itu, Syatilla meluahkan rasa syukur dia baru melakukan menjalani pembedahan membuang tonsil di sebuah hospital swasta pada Rabu lalu selepas dua tahun menderita tonsil bengkak.

"Sudah dua tahun saya menderita tonsil bengkak. Asyik demam sahaja dan saya nekad buat pembedahan apabila muncul bau-bau yang kurang menyenangkan datang dari mulut dan bahagian tekak.

"Alhamdulillah, saya lega dan bengkak pun sudah tiada sangat. Tidak boleh bercakap banyak sangat dan doktor menyarankan saya untuk berehat," tuturnya.

www.myartis.com / Sumber & foto: Kosmo, Instagram Syatilla Melvin & Shaheizy Sam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - BILA YUNA BERAYA SAKAN DI KAMPUNG

Bak kata pepatah, 'ikan pulang ke lubuk'!

Begitu juga halnya dengan Yuna atau nama sebenarnya Yunalis Mat Zara'ai yang tidak pernah melupai kampung halaman meskipun sudah popular di dunia terutamanya di Amerika Syarikat.

"Selamat Hari Raya from the Zarai family! Happy happy raya! 'Raya' means celebration.. celebrate this day with lots of love and laughter with the family!" ucap Yuna ketika bersama keluarganya.

Jom tengok!

--- IKLAN ---

Foto: Yuna IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SEKITAR RUMAH TERBUKA FINAS

Isnin lalu, Finas telah mengadakan majlis Rumah Terbuka Hari Raya dan pelancaran filem dokumentari berjudul Malaysia: Sanctuary Of Faith - The Mosque, The Church & The Temple yang dilancarkan oleh Menteri Penerangan, Komunikasi dan Kebudayaan YB Dato' Seri Utama Dr Rais Yatim.

Dalam ucapan Dr Rais Yatim, beliau menyeru penggiat filem dokumentari agar menimba ilmu daripada penggiat filem luar negara supaya mereka terus berjaya dimasa akan datang. Tambah beliau, jangan selepas pengambaran tamat, penggiat filem tempatan ditinggalkan begitu sahaja tanpa sebarang pertukaran maklumat atau menimba ilmu dan kemahiran mereka.

Klik untuk imej besar...

"Kita harus mengambil peluang yang ada untuk menjadi penggiat filem dokumentari yang lebih baik berbanding sebelumnya. Oleh yang demikian, kita harus menimba ilmu sebanyak mungkin daripada mereka," ujarnya merujuk kepada penggiat filem antarabangsa seperti History Channel yang datang ke Malaysia untuk bekerjasama.

Untuk info, selepas majlis pelancaran, para jemputan telah disajikan dengan pelbagai juadah sempena rumah terbuka Finas. Antara penggiat filem yang hadir ialah Norman KRU, Datuk Yusof Haslam dan ramai lagi.


SAHAM AKHIRAT, PENTINGKAN KEBAHAGIAAN SUAMI - EZLYNN SANGGUP LENGKAPKAN 'MADU 4'

Kebiasaannya wanita di luar sana tidak sanggup hidup bermadu, namun lain pula bagi penyanyi Ezlynn apabila dia mahu mencari madu atau 'isteri baharu' untuk suaminya, Wan Mohd Hafizam Wan Ismail lagi. Ezlynn atau nama sebenarnya Azline Ariffin, 39, yang dihubungi berkata, keputusan itu dibuat kerana dia terlalu menyintai suaminya yang merupakan penderma hati pertama negara, selain mahu mencari 'saham akhirat'.

"Dalam Islam pun membolehkan lelaki berkahwin empat. Saya nak cukupkan suami saya ada empat isteri. Kalau ada yang sanggup bermadu dengan saya, boleh terus mesej di Instagram. Kita hidup hanya sementara, mesti kena gembira. Jom mengorak langkah menuju 'jannah' (syurga). Saya mengangkat sunnah Rasullullah SAW, dan saya yakin boleh hidup bermadu," katanya berterus terang.

Penyanyi lagu 'Hi Hi Bye Bye' ini yang bernikah dengan Wan Mohd Hafizam pada 11 September lalu itu mengakui, dia sudah mula bertanyakan beberapa orang individu dan ada yang sudah bersetuju untuk menjadi madu baharunya.

"Cuma saya masih lagi cari yang sesuai untuk dia. Suami memang tahu berkenaan perkara ini kerana saya mengutarakan 'hajat' dan kami sudah bincang mengenainya. Sebab itulah saya putuskan nak cari madu yang baik dan sesuai, yang sudi terima saya sebagai madu juga. Maksudnya berkahwin dengan saya sekalilah dan bukan dengan suami saja. Sebabnya, nanti banyak perkara perlu dilakukan oleh kami bersama," ujarnya.

Klik untuk gambar besar

Tambah Ezlynn lagi, mereka mengangkat sunnah Rasullullah SAW dan dia amat mementingkan kebahagiaan suaminya: "Kebahagian suami penting bagi saya. Dalam dunia ini saya dah tak perlu apa-apa lagi. Saya nak cari saham akhirat saja. Mana-mana yang boleh saya dapat reda Allah dan 'syafaat Rasulullah', saya akan ikut. Inilah hadiah buat suami saya," tuturnya.

Ezlynn sebelum ini berkata suaminya memiliki ciri-ciri lelaki idamannya, kerana dia mencari seorang imam dalam hidupnya. Detik perkenalan Ezlynn dan Wan Mohd Hafizam, 45, bermula apabila sama-sama terbabit dalam aktiviti amal dalam sebuah badan bukan kerajaan (NGO) pada tahun lalu.

"Saya tertarik dengannya sebab hatinya. Dia orang yang hebat bagi saya dan tak berkira serta banyak membantu orang. Dia bukannya buat untuk dunia, tapi lebih kepada akhirat," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO 'KELAB MALAM' - ANNA JOBLING NAFI DIRINYA SEBARKAN

"Ingin dijelaskan, bukan saya yang sebarkan video itu. Saya nak bersihkan tuduhan ini. Setakat main tuduh saja, semua orang boleh cakap. Ia adalah fitnah kepada saya. Tetapi tak mengapa, saya maafkan mereka. Saya hanya mahu 'move' dan lupakan semua.

"Paling penting teruskan bersikap positif dengan orang sekeliling," kata pemenang tempat keempat program realiti Dewi Remaja 2018/2019, Anna Jobling yang menafikan dakwaan dia dalang penyebaran video parti membabitkan bekas juara program itu, Haneesya Hanee bersama dua finalis lain seperti yang tular baru-baru ini.

Anna, 19, berkata tuduhan itu adalah fitnah yang sengaja dilemparkan atas dirinya selain menganggap ia cakap-cakap segelintir pihak.

Klik untuk gambar besar

Menurutnya, perkara yang berlaku membuatkan dirinya terganggu apabila masyarakat memandang serong gelaran Dewi Remaja yang dimiliki.

"Selepas program ini kalau boleh nak terus berkawan dan sama-sama berjaya dalam industri. Tetapi, apabila perkara ini berlaku, ia turut membabitkan saya. Sedangkan sebagai dewi perlu menjaga imej dan menjadi contoh kepada remaja dan masyarakat amnya.

"Namun, perkara ini membuatkan kami jadi sebaliknya. Kami dah tak nampak seperti contoh yang baik. Persepsi masyarakat sedikit berubah. Jadi ia menyedihkan saya," ujarnya.

Dalam masa sama, Anna memberitahu, dia turut menjadi mangsa serangan netizen di Instagram dan Twitter: "Mereka tak tahu cerita sebenar. Tapi, nak buat macam mana. Saya hanya buat tak tahu saja".

Terdahulu, nama Anna hangat diperkatakan pengguna laman sosial apabila finalis yang didakwa berparti dan meminum arak itu memuat naik paparan skrin perbualan antara mereka.

Selain itu, beberapa status Anna di Twitter dikatakan ditujukan kepada individu terbabit sekali gus menguatkan lagi tuduhan mereka.

www.myartis.com / Sumber & foto: Harian Metro & Instagram Anna Jobling

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 TAHUN DEPRESI, DEJA MOSS PERNAH TERFIKIR BUNUH DIRI: "SAYA CALL MAK MINTA MAAF..."

"Saya alami depression pada 2004 hingga 2008. Pada peringkat awal saya susah nak tidur dan terpaksa bergantung dengan ubat tidur all the time. Sebelum berkahwin kali pertama dah ada, lepas kahwin OK. Namun selepas bercerai depression tu datang lagi, tapi ia tak lama sebab masa tu dah tahu macam mana nak overcome.

"Situasi paling worst saya dah alami ialah sampai pernah ada keinginan untuk membunuh diri," itulah dedah penyanyi Deja Moss yang memberitahu dia pernah dihimpit masalah kemurungan hingga terfikir untuk mengambil jalan singkat dengan membunuh diri.

Cerita Deja atau nama sebenarnya Sharifah Hadijah Wan Moss, 48, empat tahun dia menanggung derita tanpa mengetahui punca sebenar masalah berkenaan. Bercerita lanjut tentang masalah kesihatan mental yang pernah dialaminya itu, Deja berkata dia pernah merasakan hidupnya sudah tidak bermakna.

"Dua atau tiga kali saya buat percubaan nak bunuh diri, saya call mak saya minta maaf tapi tak cakap la nak bunuh diri... hanya beritahu saya dah taknak hidup. Masa tu mak saya nangis. Saya tak dapat tidur berhari-hari, lepas tu menangis sampai terfikir baik aku terjun je. Rasa hidup ni dah tak berguna sehingga rasa nak bunuh diri," ujarnya.

Klik untuk gambar besar

Namun Deja bersyukur apabila berjaya keluar daripada masalah berkenaan dan menghargai kehidupannya kini. Ujarnya lagi dia tidak malu untuk berkongsi cerita tentang masa silamnya untuk dijadikan pengajaran lebih-lebih lagi tatkala negara dilanda pandemik Covid-19.

"Alhamdulillah sekarang ni saya dah completely okay dan tak ada apa-apa lagi berkaitan depression. Dulu saya malu nak cakap dengan orang, tapi saya kena kuat. Saya selalu jumpa doktor dan sekarang ni saya tak malu bercakap fasal depression sebab saya rasa ini masa sesuai untuk berkongsi.

"Nasihat saya dalam keadaan macam ni tengah lockdown serta banyak laporan kes bunuh diri... pergilah jumpa doktor. Jangan malu untuk mengaku ada depression dan takut orang cakap kita gila, dapatkan bantuan," jelas Deja yang baru-baru ini melancarkan buku 'Hidupku Takdirku'.

Untuk makluman, Deja pernah mendirikan rumah tangga dengan Azfendy Azzuddin pada 30 Ogos 2008 dan bercerai pada 24 Oktober 2018 selepas 10 tahun berkahwin. Kemudian, dia berkahwin dengan seorang ahli perniagaan dikenali sebagai Maher Khani, 53, pada Jun 2019.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENGACARA 'HALAU' DARI 'MELETOP' - 'KEMBAR' FT TERKILAN

Pelawak Joe Aziz yang berwajah seperti penyanyi Faizal Tahir (FT), baru-baru ini telah 'dihalau' oleh pengacara program hiburan 'MeleTOP' iaitu Nabil Ahmad dan Noor Neelofa itu telah mendapat pelbagai reaksi daripada netizen.

Meskipun nama Joe tidaklah sepopular pelawak lain yang gah, rata-rata netizen bagaimanapun berpendapat kedua-dua pengacara itu seharusnya tetap menghormati tetamu yang diundang.

Malah, Joe sendiri mengakui terasa hati dan terkilan dengan tindakan dan cara Nabil dan Neelofa yang 'seakan menghalaunya'.

"Sebagai manusia biasa, sudah semestinya saya terasa hati dengan layanan yang diberikan oleh Nabil dan Neelofa.

Klik untuk gambar besar

"Saya agak terperanjat apabila Nabil dan Neelofa seakan-akan menghalau saya secara langsung dan boleh dikatakan seluruh rakyat Malaysia sedang menonton program itu.

"Sebenarnya saya tidak kisah sekiranya mereka sudah tidak memerlukan saya di segmen itu tetapi ada cara yang lebih baik untuk minta saya beredar," katanya.

Bagaimanapun, Joe memahami situasi pasangan pengacara itu yang tidak tahu mengenai kehadirannya pada malam itu untuk membuat kejutan kepada mereka berdua.

Pada Joe, pihak produksi seharusnya memaklumkan segala perancangan kepada Nabil dan Neelofa agar tidak berlaku sebarang salah faham.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 FOTO - SEKITAR MAJLIS PERSANDINGAN ZAMANI & ISTERI

Semalam iaitu tahun baharu 2020, majlis persandingan penyanyi kumpulan Slam, Zamani Ibrahim, 49, dan isterinya, Nur Juliana Abdul Rani, 37, telah pun berlangsung secara sederhana tetapi meriah di Mercure Selangor, Selayang. Majlis yang bermula dari jam 11 pagi hingga jam 5 petang itu dimeriahkan dengan kehadiran hampir 2,000 tetamu terdiri daripada ahli keluarga, rakan artis, kenalan rapat dan peminat.

Penyanyi lagu 'Gerimis Mengundang' itu berkata, dia terharu dan seakan tidak percaya apabila majlis bersejarah dalam hidupnya itu akhirnya menjadi realiti: "Saya bersyukur dan amat berterima kasih kepada perunding perkahwinan Wedding Studio yang menaja sepenuhnya majlis ini.

"Sewaktu berada diatas pelamin ketika bersanding, saya rasa seolah-olah seperti bermimpi. Perancangan ini dibuat sebelum saya menunaikan umrah pada hujung Oktober lalu. Tarikhnya memang dah ditetapkan dari awal iaitu 1 Januari 2020," tuturnya.

Klik untuk gambar besar

Katanya, mereka sengaja mencipta kelainan apabila memilih tarikh itu bagi meraikan semua pihak selepas bernikah pada 20 September lalu: "Saya berbincang dengan perunding perkahwinan, Habibah serta kakak, Zuraidah dan kami sepakat pilih tarikh yang istimewa ini.

"Kiranya apabila meraikan tahun baharu setiap tahun, ia sekali gus meraikan ulang tahun majlis resepsi kami. Selain itu, hanya tarikh ini saya ada kelapangan kerana selebihnya diisi dengan jadual persembahan yang padat," kata Zamani yang turut memberitahu, untuk tahun ini, dia akan fokus untuk projek konsert bersama kumpulan Slam.

Majlis itu dibahagikan kepada dua sesi iaitu jemputan khas pada sebelah pagi, manakala peminat pada sebelah petang. Antara rakan artis yang hadir ialah anggota kumpulan Slam, Shah dan Lili, Ameng Spring, Shafie Rio, Syafiq Farhain serta komposer Saari Amri.

www.myartis.com / Sumber & foto: Harian Metro & #zamani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TETAP AKAN SAMAN SUFI" - ARIF DOLLAH

Sebelum ini Sufi Rashid, 24, pernah berkata yang dia tidak menyesal membuat pendedahan mengenai isu gangguan seksual kerana dia hanya ingin mempertahankan haknya dan Tegar.

Sufi juga berharap agar kes ini tidak dibuka kembali. Malah Sufi juga enggan mengulas dengan berkata kes ini sudah ditutup.

Kerana pulut santan binasa, kerana mulut badan binasa. Tindakan Sufi satu ketika dahulu yang campur tangan di dalam kes gangguan seksual Tegar dan Arif Dollah nampaknya memakan diri apabila Arif bakal meneruskan saman malunya terhadap Sufi kerana dakwaan juara AF2015 itu telah menjejaskan reputasinya.

Klik gambar untuk size besar

"Kes itu sebenarnya membabitkan saya dan Tegar saja, tetapi Sufi campur tangan kononnya untuk mempertahankan Tegar," ujar Arik dipetik sebagai berkata.

Di kala nama Sufi sedang meningkat naik, kontroversi sebegini sudah tentu sedikit sebanyak menjejaskan popularitinya. Semoga Sufi tenang menghadapi dugaan ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"HARAP EMAK TERUS KUAT..." - ACHEY MAKLUM IBU MASIH GUNA OKSIGEN TAHAP PALING TINGGI

"Doktor beritahu, sekarang emak menggunakan tahap oksigen paling tinggi untuk bernafas. Namun, doktor cuba juga nak turunkan tahap oksigen itu tapi mak mungkin tak mampu nak bertahan. Hari ini juga doktor lakukan ujian imbasan tomografi berkomputer (CT Scan) untuk paru-paru emak sebab ada jangkitan kuman yang berasal dari Covid-19 atau dari penyakit pankreas dihidapi mak sebelum ini.

"Namun, doktor memaklumkan keadaan emak stabil tapi harapnya mental dan fizikal emak terus kuat sebab sudah lebih 20 hari dia dirawat di hospital," kata pelawak Achey, 35, yang memaklumkan ibunya, Ngaisah Hassan, 73, yang kini dirawat di Hospital Segamat, Johor akibat Covid-19 masih menggunakan tahap oksigen paling tinggi untuk bernafas.

Achey ketika dihubungi berkata, keadaan terkini ibunya yang dikongsikan doktor berikutan tahap oksigen yang rendah tidak boleh membantu ibunya untuk bertahan. Achey turut memohon didoakan kesihatan dan kesembuhan segera buat ibunya daripada Covid-19. Katanya, apabila ibunya sudah pulih nanti dan boleh dibawa balik ke rumah dia mahu merawat sendiri.

"Harap-harapnya, sekiranya emak dah bebas Covid-19, dia (mak) dah okey untuk dirawat seterusnya di rumah. Saya nak bawa emak balik. Saya pun dah usahakan beli mesin oksigen sendiri untuk kegunaan emak. Ini juga sebagai langkah berjaga-jaga untuk di rumah nanti. Sekarang, hanya emak seorang saja masih lagi dirawat di hospital, manakala adik-beradik yang lain semuanya sudah dibenarkan pulang ke rumah," jelasnya.

Terdahulu, pada 3 Ogos lalu Achey berkongsi berita sedih apabila ibu, kakak dan abangnya disahkan positif Covid-19 menerusi keputusan ujian saringan dibuat sebelum beberapa lagi anggota keluarganya yang lain turut dijangkiti virus itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BOB LOKMAN DIBURU JAIS

Satu waran tangkap telah dikeluarkan oleh Jabatan Agama Islam Selangor (JAIS) ke atas bekas pelakon dan penulis lirik Bob Lokman atas dakwaan memberi ceramah tanpa tauliah di hadapan lebih 70 orang di Masjid Sungai Lui, Hulu Langat, Selangor pada bulan lalu.

Waran tangkap tersebut dikeluarkan berikutan Bob enggan hadir ke JAIS untuk memberi keterangan.

Ini kerana, di bawah Seksyen 119 (1) Enakmen Jenayah Syariah Selangor, jika sabit kesalahan, Bob boleh didenda tidak lebih daripada RM3,000 atau penjara tidak lebih dua tahun atau kedua-duanya sekali jika sabit kesalahan.

Menurut Pengarah JAIS, Marzuki Hussin waran tersebut telah dikeluarkan pada 28 Oktober lalu sekaligus membolehkan JAIS menangkap Bob jika didapati berada di Selangor.

"JAIS masih mencari Bob kerana dia diperlukan untuk pihak kami menjalankan siasatan terhadap dakwaan yang dikenakan ke atasnya.

"Kami juga sedang dalam proses untuk mengambil tindakan undang-undang bagi membolehkan Bob hadir di Mahkamah Syariah.

“Beliau akan dibebaskan dengan jaminan selepas kenyataannya di ambil," ujar Marzuki dipetik sebagai berkata.


11 GAMBAR PRA PERKAHWINAN 'CIK PIAH' & NURASHID

Gambar-gambar pra perkahwinan penyampai radio dan pengacara Feeya Iskandar, 27, dengan Nurashid Wahab yang dilakukan oleh  jurugambar rasmi mereka lifestyleweddings.co.

Selain sibuk dengan kerjaya masing-masing, mereka kini juga sedang sibuk menguruskan majlis pernikahan dan persandingan yang bakal diadakan pada Mei depan.

"Saya hendak nikah dan mengadakan majlis resepsi. Kalau saya terus sibuk, macam mana saya mahu menguruskan majlis saya?

"Walaupun ahli keluarga membantu, saya tidak boleh ambil sikap lepas tangan, sebab yang mahu bernikah dan buat kenduri adalah saya," ujar Feeya yang semakin sibuk dengan kerjayanya.

Bagaimanapun, pada majlis pernikahan dan resepsinya nanti, dia mengambil pendekatan bersederhana dan tidak mahu bergantung pada penajaan semata-mata.

"Pasal tajaan, kalau setakat pelamin dan baju bolehlah. Tapi kalau sampai bab lauk pauk hendak ditaja, melampaulah.

"Saya sendiri merancang untuk mengadakan majlis ini mengikut kemampuan. Mungkin ada yang terkejut apabila membaca kenyataan saya, maklumlah bila tengok gambar majlis pertunangan, bukan main sakan lagi.

"Tapi secara jujurnya, saya sendiri tidak mahu majlis pernikahan dan persandingan sampai berhutang semata-mata mahu ia nampak gah dan digelar ‘wedding of the year’. Tidak semestinya majlis sederhana yang dilakukan nanti tidak meriah.

"Pada sayalah, kemeriahan majlis pernikahan dan persandingan ini datang daripada ahli keluarga, saudara-mara dan sahabat handai. Ia menjadi medan penyatuan dua keluarga. Saya percaya pada doa dan restu daripada tetamu yang hadir buat pasangan mempelai," tambahnya dipetik sebagai berkata kepada Harian Metro.

X' TRA

Foto: lifestyleweddings.co - Cik Piah IG & Rashid IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


EBBY YUS: "REDALAH, SESUNGGUHNYA DI SEBALIK KESAKITAN ITU ADA NIKMAT YANG BEGITU INDAH"

"Semua orang ada impian serta keinginan. Tiada seorang pun ingin mencari atau berjumpa dengan masalah tetapi adakah kita setiap hari hanya berfikir mengenai indah dan nikmat sedangkan kita lupa bahawa setiap keburukan serta kesakitan itu juga datang daripada Allah. Kenapa kita harus nak terima benda yang baik-baik saja sedangkan benda tidak baik kita tak mahu terima?

"Redalah, sesungguhnya di sebalik kesakitan itu ada nikmat yang begitu indah selepas kita sihat atau berdepan kesusahan. Nikmat inilah sepatutnya kita tunggu sebab apa yang kita ada hari ini bukan milik kita. Itulah bukti yang amat nyata pada saya walaupun ia sudah ada di bibir, tetapi belum tentu saya dapat telannya.

"Saya faham orang akan cakap saya hanya mampu berkata-kata saja. Syukur Alhamdulillah Allah bagi saya untuk bercakap, tapi saya juga ingin beritahu rumah orang dimasuki lumpur ada orang datang bersihkan tapi rumah saya masuk (ditenggelami) dalam lumpur. Nak bersihkan apa pun saya tak tahu," kata pelawak Ebby Yus yang gagal menahan air mata ketika diundang pada program MeleTOP malam semalam.

Klik untuk gambar besar

Ebby Yus berharap mangsa-mangsa banjir yang ditimpa musibah agar terus kuat dan reda dengan ujian yang berlaku. Ebby berkata, dia sudah berlapang dada apabila kediaman miliknya yang masih dalam pembinaan di Hulu Langat, Selangor dan hanya tinggal 10 peratus untuk disiapkan musnah akibat banjir, Sabtu lalu.

Pada program itu, pengacara Nabil dan Elly Mazlein dilihat turut menangis dengan dugaan yang menimpa pelawak terbabit. Menurut Ebby, segala kekuatan hadir sebaik dirinya masih diberi kesempatan untuk terus hidup walaupun bersusah payah mencari duit untuk membina rumah.

"Sebenarnya orang lain lebih dahsyat ujiannya daripada saya. Jujur saya tak sedih dengan apa yang berlaku kerana sekurang-kurangnya orang tahu yang selama ini tanggapan sesetengah pihak menganggap golongan artis tidak berusaha atau tidak simpan duit, saya adalah individu yang usahakannya.

"Cuma orang kata perancangan kita itu tidak sebaik dengan perancangan Allah. Saya cuba untuk tidak mengalirkan air mata, tapi saya menangis bila tengok orang lain yang lebih dahsyat ujiannya daripada saya. Saya dah biasa dengan ujian ini.

"Saya diuji dengan penyakit hampir dua tahun tetapi apa yang saya bersyukur Allah bagi saya nafas untuk teruskan hidup. Kekuatan ini adalah datang kerana izin-Nya selain sokongan daripada keluarga dan rakan-rakan yang pantas memberikan kata-kata semangat. Allah kirimkan kawan-kawan yang hebat di sekeliling saya," ujarnya lgi.

Ebby sebelum ini dilaporkan terpaksa menanggung kerugian sebanyak RM200,000 akibat kediaman miliknya yang masih dalam pembinaan di Hulu Langat, Selangor musnah dihanyutkan banjir, Sabtu lalu. Ebby berkata, dia tidak berasa ralat atau sedih dengan kejadian banjir yang meranapkan rumah impiannnya itu, tetapi bersyukur kerana Allah masih menyelamatkannya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


25 GAMBAR - SUASANA SAMBUTAN HARI LAHIR ALIF AZIZ YANG KE-25

Meriah betul sambutan hari lahir penyanyi Aliff Aziz yang ke-25 diadakan semalam di Petak event space.

Dengan bertemakan warna hitam, kehadiran tunang serta rakan-rakan rapat yang turut hadir memeriahkan lagi majlis sambutan tersebut.

Kelihatan penyanyi bekas Akademi Fantasia 2013 (AF2013), Aisyah Aziz yang juga merupakan adik kepada Alif Aziz turut datang meraikan sambutan hari lahir abangnya. Dalam majlis itu, mereka juga turut mengadakan persembahan duet bersama.

Selamat hari lahir kami ucapkan kepada Aliff.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


GAMBAR MAJLIS RESEPSI ANA DAN CHEF RIZ

Gambar-gambar majlis resepsi perkahwinan Chef Riz dengan pelakon Ana Dahlia yang berlangsung di Menara Kamalbina, Taman Tasik, Taiping, Perak. Difahamkan, pihak lelaki telah hadir dengan rombongan seramai 50 orang ke majlis pernikahan tersebut.

Sememangnya, Ana Dahlia kelihatan anggun dengan busana berwarna merah jambu dari Butik Syarakim, manakala Riz pula mengenakan sut putih. Untuk info, dekorasi dewan telah diperindahkan oleh CheDet Butik Nasha.

Klik untuk imej besar...

Gambar ehsan:
Aleeya Wedding Photography.


ALIFF AZIZ DAH EDAR KAD KAHWIN

Penyanyi kelahiran Singapura, Aliff Aziz, akhirnya mengedarkan kad kahwinnya kepada media.

Perkahwinannya dengan Dayang Ara Nabellah Awang Nastillah (Bella) sah bakal berlangsung pada 9 September depan.

Manakala majlis resepsi pula akan diadakan di Top Glove Tower, Tg Grand Ballroom, Shah Alam, Selangor.

Sementara dilaman IG Aliff, dia turut menulis: "My soon to be ex-girlfriend" pada sekeping gambar bersama Bella.

Tahniah diucapkan!

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


JANNA NICK TERIMA KOMEN LUCAH DEK TULAR VIDEO TAYANG PUNGGUNG

Seorang pengguna TikTok baru-baru ini telah memuat naik video memaparkan pelakon dan pengacara Janna Nick yang hadir ke majlis tayangan filem 'Juang'. Perkongsian video tersebut tular di media sosial.

Dalam video itu, Janna dilihat cukup anggun mengenakan dress berwarna peach. Bagaimanapun, video berkenaan menimbulkan reaksi negatif daripada netizen apabila Janna memakai baju ketat sehingga menampakkan bahagian tidak sepatutnya.

Menerusi ruangan komen, ia telah dipenuhi dengan komen berbaur lucah terutama daripada netizen lelaki. Bagaimanapun, ada netizen meluahkan rasa kurang senang dengan video tersebut.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SERA AKUI DIA SEKARANG DI FASA TAK TAKUT BERPISAH

"Saya sekarang di fasa tak takut berpisah dengan sesiapa sahaja. Kerana apabila perpisahan terjadi yang akan kehilangan bukan saya tapi orang yang tak menghargai saya," tulis isteri pelawak Shuk Sahar iaitu Rossa Sera di sebuah video suntingan dalam Reels yang dikongsikan dimana dia memberitahu tidak takut akan perpisahan.

Status rumah tangga masih tinggal tanda tanya, Rossa atau nama sebenarnya Rossalenah Natassyiah Asshaferah menerusi satu hantaran di akaun Instagram miliknya memaklumkan pendiriannya itu.

Dalam kapsyen pula, Rossa memberitahu setiap wanita akan menyokong antara satu sama lain. Entri berkenaan mendapat perhatian pengikut serta warga maya yang rata-rata meminta agar dia terus kuat dan tabah.

"Setiap kali seorang wanita membela dirinya sendiri, dia membela semua wanita," kata Sera atau nama sebebenarnya Rossalennah Natassyiah Asshaferah.

Klik untuk gambar besar

Baru-baru ini, Shuk berkongsi video yang dia hadir ke mahkamah syariah dengan baju kemeja serba hitam. Dalam rakaman itu, Shuk seakan seperti memberi bayangan rumah tangganya dengan isteri bakal menemui titik noktah.

Menerusi kapsyen yang ditulis, Shuk atau nama sebenarnya Mohammad Shukri Mohamed Sahar tidak menjelaskan tujuannya ke mahkamah namun meletakkan tanda pagar (hashtag) melibatkan soal jodoh.

Untuk makluman, Shuk mendirikan rumah tangga dengan Sera pada tahun 2015 dan dikurniakan dua cahaya mata perempuan. Terdahulu, isu pergolakan semula rumah tangga Shuk dan Sera, tular di media sosial berikutan pendedahannya tentang Shuk yang didakwa berlaku curang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 GAMBAR - GELAGAT ELFIRA LOY KETIKA BERCUTI DI GREECE

Amboi amboi... bukan main seronok lagi Elfira Loy ketika melancong di Santorini, Greece. Siap melompat pula tu, Heh!

Menerusi laman IG, Elfira telah memuat naik beberapa gambar percutiannya.

Untuk pengetahuan semua, Elfira bukan pergi seorang je tetapi bersama teman-temanmya juga.

Jom lihat!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KESIHATAN IBU MENTUA KINI TENAT - IFA RAZIAH MOHON DOA

Akibat kerosakan buah pinggang, kesihatan ibu mentua pelakon, penyanyi, dan pengacara sensasi, Ifa Raziah iaitu Khizan Zain, 71, kini dirawat di sebuah pusat perubatan di Shah Alam, Selangor.

Ifa menerusi laman Instagram miliknya telah memohon semua pihak agar mendoakan kesihatan ibu mentuanya. Ifa yang dihubungi berkata, ibu mentuanya dikejarkan ke hospital semalam apabila keadaannya semakin tenat.

"Mak sebelum ini ada kencing manis yang teruk, darah tinggi dan pernah dua kali nazak ketika di rawat di Hospital Kuala Lumpur (HKL). Malah saya dah bawa segala kelengkapan seperti kain kapan sebagai persediaan, namun syukur pada Allah umurnya masih panjang.

"Dia ditempatkan di Unit Rawatan Rapi (ICU) HKL selama berbulan-bulan.  Namun, ketika Perintah Kawalan Pergerakan (PKP) 3.0 lalu, pihak hospital meminta kami membawa emak balik dan meneruskan rawatan di rumah," katanya.

Klik untuk gambar besar

Menurut Ifa, difahamkan HKL tidak boleh lagi merawat pesakit seperti ibu mentuanya kerana kes Covid-19 yang tinggi. Selain itu, keluarga pesakit juga tidak boleh melawat kerana prosedur operasi standard (SOP) yang ditetapkan semasa pandemik.

"Bila bawa ibu mentua balik ke rumah, kami upah doktor datang merawatnya setiap hari, selain mengambil seorang jururawat peribadi untuk menjaga segala keperluannya.

"Empat bulan juga emak dirawat di rumah dan semalam, keadaannya agak teruk. Kami pun dah tak berdaya dan akhirnya minta tolong kawan-kawan sekiranya tahu hospital yang boleh terima pesakit.

"Ini kerana, kami difahamkan semua hospital di sekitar Lembah Kelang memang penuh dan kekosongan pula hanya ada di pusat perubatan di Shah Alam," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA BERSYUKUR BENDA NI JADI SEKARANG..." - SHILA AMZAH AKUI LEGA & SUKA JALANI KEHIDUPAN SEBAGAI IBU TUNGGAL

"Saya lega sebenarnya semua benda dah selesai dalam masa yang sama dapat beraya di rumah sendiri, bestnya susunan dia, saya tak payah nak balik kampung. Tahun ni pun saya beraya bersama keluarga di rumah saya.

"Pada saya, saya bertanggungjawab untuk sediakan environment yang positif dan happy untuk anak saya sorang tu," kata penyanyi Shila Amzah yang mengakui berasa lega dan suka menjalani kehidupan sebagai ibu tunggal kepada seorang anak lelaki, Seth Uwais yang kini berusia setahun.

Menurut Shila atau nama sebenarnya Nur Shahila Amir Amzah, 32, dia memilih menyambut lebaran bersama anak dan keluarga di rumahnya sendiri di Cyberjaya.

"Walaupun dia masih belum faham, saya nak dia rasa semua benda tu normal je. Kalau ada sebarang benda negatif, saya akan sorok daripada dia. Ada perempuan takut untuk mengalami situasi (penceraian) macam saya, macam mana nak menghadapi perkara ni sorang-sorang tapi pada saya, saya jadi lebih kuat bila saya nampak muka anak.

Klik untuk gambar besar

"Kalau saya stay, saya akan lagi sedih dan tak menjadi diri sendiri. Tapi bila kita sorang, kita dah tiada tanggungjawab dengan benda-benda lain, jaga anak je. Itulah yang beri saya kekuatan," ujarnya.

Dalam masa sama, Shila turut bersyukur perpisahan ini berlaku di kala anaknya masih kecil dan belum memahami apa yang terjadi pada ibu bapanya.

"Saya bersyukur benda ni jadi sekarang. Kalau dia umur 4 ke 5 tahun, dia dah mula faham dan mungkin akan persoalkan kenapa orang lain ada parents. Tapi suatu hari nanti pasti dia akan tanya juga dan kita dah ada jawapannya," jelas Shila.

Tambah pelantun lagu 'Patah Seribu' ini lagi, dia tidak berasa serik untuk bercinta lagi meskipun baru berdepan dengan perceraian pada usia yang muda. Kata Shila, seseorang lelaki yang bakal hadir dalam hidupnya kelak perlu memahami dan menerima dia bersama dengan anaknya.

"Saya takdelah serik untuk bercinta, I have so much love to give. Tapi pada cinta yang sewajarnya dan selayaknya. Pada masa depan saya pun tak tahu jodoh saya macam mana.

"Yang pasti, saya akan lebih berhati-hati menerima siapa yang mampu memecahkan 'benteng' memandangkan saya sekarang dah ada anak, ini bukan pasal diri saya sahaja. Ada banyak perkara perlu dititikberatkan.

Untuk makluman, Shila dan Haris Idraki Elias mendirikan rumah tangga pada April 2018 dan dikurniakan seorang cahaya mata lelaki, Seth Uwais. Pada Februari lalu, Shila sah bercerai dengan Haris di sebuah mahkamah syariah di Selangor.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - AKSI SYELLA KAMARUDDIN HAMIL

Masihkah anda ingat dengan kontroversi perkahwinan Syella Kamaruddin yang mana ia dikatakan menelan belanja RM15 juta? Lebih menarik ialah apabila identiti suaminya turut dirahsiakan membuat ramai yang berteka-teki hingga tersebarnya gambar resepsi ala 'Prince William'.

Kini, setelah hampir setahun berlalu, sekeping gambar Syella akhirnya terpapar jua. Beliau kini sudah berbadan dua dan nampaknya makin berseri. Tahniah diucapkan..!

Klik untuk imej besar...

Imbas kembali perkahwinan Syella


5,000 KOMEN NEGATIF - KHAI & ROSMA MOHON MAAF: "KAMI ALPA... TIADA SIAPA BIMBING URUS KEWANGAN"

"Saya minta maaf kalau terpaksa padam kenyataan saya semalam di semua laman sosial. Paling teruk di FB peribadi saya sampai 5,000 komen berunsur negatif. Memang benar selepas berkahwin kehidupan sangat getir walaupun kami berdua suami isteri bergelar selebriti.

"Jadi saya tahu keadaan susah sebagai anak seni itu macam mana. Walaupun gah di mata semua kerana kami dilahirkan dalam sebuah realiti program yang sangat popular pada tahun 2003. Ya ada zaman kemuncak tapi kami mengaku kami alpa kerana masih muda.

"Tiada siapa yang membimbing kami dalam bab pengurusan kewangan ketika itu. Tetapi pengalaman mendewasakan kami," demikian kata bekas peserta program Akademik Fantasia musim pertama (AF1) Khai menerusi laman sosialnya.

Gara-gara turut menyuarakan pandangan mengenai rayuan artis perlu dibantu di Facebook, pasangan selebriti Khai dan Rosma yang juga AF1 itu menerima hampir 5,000 komen negatif daripada netizen. Khai berkata biarpun dia dan isterinya bergelar selebriti, namun mereka juga pernah melalui fasa kesusahan.

Klik untuk gambar besar

Golongan artis kini menjadi sasaran netizen apabila rayuan penyanyi Black Hanifah dan Tomok kepada pihak kerajaan tidak melupakan mereka di saat krisis wabak Covid-19 disalah erti. Sejak itu, beberapa selebriti yang menyokong dan ada juga yang membidas kenyataan tersebut kerana menyifatkan tidak perlu bantuan khas kepada mereka.

Ini kerana selebriti juga rakyat biasa dan bantuan sedia ada khususnya menerusi Pakej Rancangan Ekonomi Prihatin Rakyat yang diumumkan Perdana Menteri, Tan Sri Muhyiddin Yassin pada Jumaat lalu terpakai untuk semua rakyat di negara ini.

Dalam pada itu, Khai juga tidak bersetuju dengan permintaan dana khusus untuk selebriti kerana menganggap mereka juga adalah rakyat biasa yang berhak mendapat bantuan yang disediakan kerajaan: "Saya pun tidak setuju ada dana khusus atau khas daripada kerajaan untuk selebriti. Sebab selebriti pun rakyat biasa juga. Peruntukan yang dah ada ini pun sudah memadai sangat.

"Sekurang-kurangnya dapat membantu mereka yang memerlukan di saat getir ini. Bersyukurlah... Sekali lagi saya minta maaf jika menyinggung mana-mana pihak walaupun niat saya disalaherti. Jadi marilah kita saling bermaaf-maafan. Tidak perlu bertelagah yang mensia-siakan dan menambahkan lagi dosa. Allahuakbar," ujarnya.

www.myartis.com / Sumber & foto: mStar, Facebook Beautifulnara / Instagram Khai & Rosma

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR MESRA - BELLA & ALIFF AZIZ MAHU RUJUK?

Masuk tahun 2020, Aliff Aziz dan bekas isterinya Bella Astillah, tiba-tiba telah memuat naik foto mesra mereka bersama yang menimbulkan pembagai persoalan netizen.

Foto mesra tersebut menunjukkan Bella sedang merangkul tangan seorang lelaki dipercayai bekas suaminya yang sedang memandu. Bukan setakat Bella, malah Aliff juga turut memuat naik foto bayangan Bella di belakangnya.

Sehubungan itu, ramai netizen yang membuat andaian kemungkinan pasangan itu sudah kembali bersama atau mahu rujuk semula.

Klik untuk gambar besar

"Jadilah manusia yang lebih baik daripada kita sebelum ini," demikian petikan nasihat ibu Aliff yang sekaligus membuat netizen bertambah yakin.

Untuk info, Aliff dan Bella mendirikan rumah tangga pada 9 September 2016 dan dikurniakan seorang cahaya mata Ayden Adrean sebelum mereka bercerai pada 16 Mei 2019 selepas Aliff didakwa curang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERNIKAH LAGI - SASHA SAIDIN IKUT SUAMI KE UAE

Akhirnya penyanyi dan pelakon Sasha Saidin, 43, menamatkan zaman ibu tunggal selepas lapan tahun memegang gelaran itu. Sasha selamat diijabkabulkan dengan jejaka pilihan hati, Sirhan Wahab, 42, di The Sanctuary, Kuala Lumpur, pada jam 9.28 malam semalam. Pasangan itu dinikahkan oleh adik Sasha, pelakon Zain Saidin di hadapan ahli keluarga.

Pada majlis itu, pengantin perempuan menerima mas kahwin RM1,000 dan hantaran bernilai RM10,000. Sasha bersyukur majlis pernikahan dirancang, dipermudahkan: "Sekarang, saya kembali memikul tanggungjawab sebagai isteri. Doakan kebahagiaan kami," katanya.

Sasha berkata, dia akan berhijrah ke Emiriah Arab Bersatu (UAE) mengikuti suaminya yang bekerja dalam sektor kewangan di negara itu: 'Ia ibarat pengembaraan baharu yang bakal kami lalui. Namun, pada masa sama, saya rasa gementar," ujarnya.

Tambah Sasha, dia mengenali Sirhan sejak di bangku sekolah: "Jika diikutkan, ketika menuntut di sekolah menengah, kami lebih banyak memendam rasa. Hanya pada tahun lalu, hubungan kami jadi lebih akrab," jelasnya.

Klik untuk gambar besar

Sasha berkata, majlis pernikahan dirancang sederhana dan mengutamakan perkara wajib: "Semalam diadakan majlis khatam al-Quran di lokasi sama. Kami pernah melalui fasa perkahwinan sebelum ini. Ketika kami mula rapat, suami adalah duda anak dua," tuturnya.

Sasha yang juga anggota kumpulan Elite, pernah berkahwin dengan Johan Abdullah Skinner pada 2003. Namun, mereka bercerai empat tahun kemudian. Pada 2007, Sasha menikahi warga Indonesia, Salyo Priyanto tetapi bercerai pada 2012. Hasil perkahwinan dengan Salyo, mereka dikurniakan anak lelaki, Adam Aryasenna Notosoemarsono, 10.

Majlis pernikahan Sasha dan Sirhan dihadiri Rozita Che Wan dan Maria Tunku Sabri. Turut serta bekas anggota kumpulan Elite, Azza, Watie dan Linda Rafar.

www.myartis.com / Sumber: Berita Harian & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PULIH COVID-19 - PUTERI AISHAH TRAUMA KEMBALI KE LOKASI PENGAMBARAN

"Sebagai seorang yang pernah disahkan positif COVID-19, keputusan kerajaan membenarkan kerja penggambaran disambung sangat merisaukan dan mendatangkan trauma buat Puteri. Sejujurnya, Puteri masih belum rasa selamat untuk pergi ke mana-mana kerana pandemik ini masih berleluasa. Kita masih belum menang sebenarnya.

"Walaupun kebenaran sudah diberi, bolehkah semua orang ikut peraturan ditetapkan? Sedangkan, kawasan larangan merokok pun masih ada yang langgar peraturan. Inikan pula rutin normal baharu yang semua orang masih lagi kabur mengenainya," demikian kata pelakon yang pernah dijangkiti COVID-19, Puteri Aishah yang akui trauma untuk meneruskan penggambaran berikutan wabak itu belum pulih sepenuhnya.

Puteri mengaku pengalaman dilalui membuatkan dia bimbang dan skeptikal terhadap pematuhan prosedur operasi standard (SOP) syarikat produksi. Pada Rabu lalu, Menteri Kanan (Keselamatan), Datuk Seri Ismail Sabri Yaakob mengumumkan kerajaan bersetuju membenarkan aktiviti penggambaran dilakukan sepanjang tempoh Perintah Kawalan Pergerakan Bersyarat (PKPB).

Klik untuk gambar besar

Bagaimanapun, syarikat produksi perlu mematuhi SOP yang ditetapkan Majlis Keselamatan Malaysia (MKN) dan Kementerian Kesihatan. Berikutan pengumuman itu, pelbagai reaksi diterima daripada penggiat seni termasuk artis yang takut serta ragu-ragu apakah keselamatan diri dan kru produksi terjamin.

Puteri berkata, selain bimbangkan kru dan artis, dia risau dengan keupayaan diri kerana masih belum dapat menyesuaikan keadaan. Bagaimanapun, Puteri atau nama penuhnya, Puteri Aishah Sulaiman, 25, sedia menimbangkan tawaran jika syarikat produksi memberi jaminan mereka akan mematuhi langkah keselamatan.

"Kalau difikirkan, memang runsing hendak meneruskan penggambaran. Lagipun lokasi penggambaran drama yang tertangguh itu jauh di luar negara. Dengan keadaan sekarang dan pengalaman yang dilalui, Puteri trauma untuk menjalani penggambaran di luar negara.

"Seboleh mungkin Puteri tidak mahu susahkan sesiapa, tetapi Puteri kena fikir keadaan diri dan kesihatan Puteri. Tetapi kalau betul pihak produksi boleh mengikut arahan dan berani memberi jaminan melaksanakan SOP seperti yang ditetapkan, mungkin rasa risau itu kurang sedikit," ujarnya.

Puteri menjadi antara enam tenaga kerja pasukan produksi drama 'Demi' termasuk pengarah, Rahial Ali, yang disahkan positif COVID-19. Mereka menjalani penggambaran di Iverness, Scotland dan pulang ke Malaysia pada 31 Mac lalu.

Pada 18 April lalu, Puteri yang pernah membintangi filem 'Pulang' itu mengesahkan dirinya pulih daripada COVID-19 selepas hampir dua minggu dirawat dan dikuarantin di Hospital Sungai Buloh (HSB).

www.myartis.com / Sumber & foto: Berita Harian & Instagram Puteri Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENGINJAK USIA 20 - ANAK NOURUL & AJAI DIPUJI MAKIN CANTIK

Menerusi laman Instagram, penyanyi Nourul Wahab memuatnaik foto terbaharu anak sulungnya, Ayu Nazirah yang kini berusia 20 tahun dan ia telah mendapat perhatian netizen.

Nourul atau sebenarnya Noorul Huda Abdul Wahab, 40, yang berkongsi ucapan ulangtahun hari lahir itu turut memuatnaik beberapa foto kenangan ketika sedang mengandung dan membesarkan anaknya itu.

"Anakku, kamu kini sudah berusia 20 tahun. Saya berbangga mempunyai anak seperti kamu. Hari ini saya akan penuhi timeline hanya tentang kamu. Saya sayang kamu dan berseronoklah pada hari istimewa ini," tulisnya.

Untuk makluman, Ayu merupakan anak hasil perkahwinan Nourul dengan suami pertamanya iaitu komposer, Ajai.

Rata-rata netizen memuji kecantikan anak gadis penyanyi itu yang kini semakin meningkat dewasa. Segelintir juga menyifatkan Ayu mewarisi kejelitaan wajah ibunya.

Klik untuk gambar besar

Dalam entri lain, Nourul juga berkongsi sepanjang membesarkan anak sulungnya itu, dia tidak mempunyai pembantu rumah sehingga bayi tersebut berusia dua tahun.

Dia juga mendedahkan anaknya takut dengan Ajai kerana terlalu tegas sehingga membuatkan hubungan mereka lebih rapat.

"Ayu usia tiga bulan masa tu nak pergi show dekat Sungai Buloh. Susah nak tinggal si anak dara botak saya! Ayu baby yang sangat baik.

"Letak saja depan TV, tahulah dia main sendiri. Letak je permainan. Jadi saya takde pembantu rumah dari mula kahwin sampai usia Ayu dua tahun lebih.

"Bila dah sibuk dengan album duet baru ambik arwah kak Sabariah bekerja. Dia banyak membantu. Ayu sangat takut dengan papanya yang tegas.

"Jadi itu membuatkan kami lebih rapat bersama," tulisnya yang mengakui Ayu bukan sahaja anak malah kawan baiknya.

Nourul berkahwin dengan Ajai atau nama sebenarnya Mohd Faizal Maas pada 25 Disember 1996 dan berpisah pada 28 Februari 2007.

Selepas itu, Ajai mendirikan rumah tangga bersama Norliza Ilias pada 15 Ogos 2009 manakala Nourul pula melangsungkan perkahwinan bersama Eric Daniel Depp pada 6 Jun 2012.

Hasil perkahwinan kedua, Nourul dikurniakan dua orang anak lelaki bernama Zachary Depp dan Raphael Depp.

www.myartis.com / Sumber: mStar & Instagram Nourul Wahad

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJLIS CUKUR JAMBUL ANAK AQASHA

Gambar majlis cukur jambul anak Aqasha, Alehandra Ahmad Firdee yang berlangsung baru-baru ini. Diam tak diam, Alehandra kini sudahpun berusia lebih 3 bulan dan amat rapat dengan ayahnya yang prihatin.

"Anak aku baru menunaikan nazar. He he he. Don't worry son, girls these days like bald guys," seloroh Aqasha yang selalu mengusik anaknya meskipun Alehandra masih belum mengerti apa-apa.

Klik untuk imej besar...